Uspješno završena druga faza projekta ''Zeleno preduzetništvo za razvoj ženskog preduzetništva u Brčko distriktu'' - BDC\nU srijedu, 30. septembra 2020. godine, zvanično je završena druga faza projekta ”Zeleno preduzetništvo za razvoj ženskog preduzetništva u Brčko distriktu” tokom koje je održana serija od četiri radionice. Projekat implementira Inicijativa za kvalitet i održivi razvoj ”IKOR” iz Banje Luke, u saradnji sa UG ”DEMOS” iz Brčko distrikta.\nRadionice su održane u Hotelu ’’Jelena’’ u Brčkom, a bile su podijeljene u dvije serije sa ukupnim trajanjem od četiri dana. Radionicama je prisustvovalo 10 učesnica, žena sa teritorije Brčko distrikta, a aktivno učešće uzele su i predstavnice Vlade Brčko distrikta koje su dale veliki doprinos ukazujući na konkretne mjere podrške. Grupa je bila raznolika po svim aspektima, od obrazovnih, starosnih pa do interesnih, što je svakako uticalo na intenzivnu komunikaciju koja se odvijala tokom četvorodnevnih aktivnosti.\nRadionice je otvorio Pero Gudeljević, Šef Odjeljenja za privredni razvoj, sport i kulturu Brčko distrikta. Doc. dr Dragan Čomić je u toku prve serije radionica obradio temu osnova preduzetništva, zelene ekonomije i zakonodavne osnove, dok su Dragan Ostić i Aida Omerhafizović obradili problematiku u vezi sa digitalnim marketingom. Drugog dana prve serije, učesnice su imale priliku da se bolje upoznaju sa načinima izrade biznis plana, kao i da u grupnom radu dođu do poslovne ideje, za koju su zatim izrađivale i prezentovale biznis plan.\nDruga serija radionica počela je 29. septembra, a docent Čomić je učesnice upoznao sa načinima pripreme projektnih prijedloga, identifikovanja izvora finansiranja i projekt menadžmentom. Kao praktični dio druge serije, učesnice su tokom četvrtog dana radile na izradi konkretnog prijedloga projekta.\nPosebno je potrebno istaći da je za kraj svakog dana bilo obezbijeđeno učešće motivacionih govornica. Četiri žene preduzetnice sa područja Brčko distrikta su sa učesnicama podijelile dobre prakse, ali ukazale i na prepreke prilikom pokretanja i razvoja preduzetničkog poduhvata u Brčko distriktu.\nPo završetku radionica svim učesnicama dodijeljen je certifikat, kao i poklon majica ”Superwoman”, čijom se kupovinom pomaže razvoj ženskog preduzetništva u BiH, a ujedno podržava i domaća proizvodnja.\nPozitivne ocjene učesnica za sadržajne i organizaciono-tehničke aspekte radionica, kao i izraženu želju za daljom saradnjom, najbolja su potvrda uspjeha radionice. Posebno ističemo pokretanje inicijative učesnica za zajedničko osnivanje udruženja žena preduzetnica u Brčkom, čime će sinergetski efekat ostvaren na radionicama biti realizovan i u praksi.\nTreća faza projekta obuhvatiće mentoring i savjetodavnu podršku za pokretanje samostalnih preduzetničkih poduhvata učesnica, a prva aktivnost odnosiće se na podršku osnivanju udruženja preduzetnica. Jasan zaključak provedenih radionica je da žene Brčko distrikta imaju veliki broj poslovnih ideja, ali i spremnosti i inicijative za osnivanje poslovnih subjekata i/ili udruženja. U skladu sa tim, IKOR tim i saradnici će u toku treće faze projekta sa zadovoljstvom pružiti svu podršku učesnicama za pokretanje prvog vlastititog biznisa.\nFinansiranje projekta obezbijedila je švedska agencija ”SIDA” putem Ambasade Švedske u Bosni i Hercegovini, a sve u okviru projekta „Evropski Akt o malom biznisu kao okvir strategija i politika za MSP u BiH – SBA u BIH“, koji implementira razvojna agencija ”EDA” Banja Luka u saradnji sa Odjeljenjem za privredni razvoj, sport i kulturu Vlade Brčko distrikta BiH.\nPrevious articleTužilaštvo, Policija i Izborna komisija Distrikta održali zajednički tematski sastanak\nNext articleKrizni štab produžio naredbe u vezi s radom ugostiteljskih objekata i protokolom za odvijanje nastave


Pauza uzela maha, povrede na sve strane! - Sportske.net\nOno čega su se igrači i treneri najviše pribojavali...\nBavarci žele osmeh nakon Dortmunda!Ovo je konačan datum nastavka Primere, program otvara veliki derbi!Čolo ima svog favorita, Maksin saigrač stiže u Atletiko?Pogba odlazi, Junajted ne haje - "Đavoli" dovode boljeg?!Tajna uspeha najubitačnije "devetke" Evrope - Supruga Ana i njen pakleni plan...\nOgromna pauza, rad kod kuće, pa nagle pripreme za nastavak sezone, uzimaju maha i utiču na povrede igrača.\nDanas su stigle informacije iz tri kluba, Milana, Atletiko Madrida i Bajern Minhena.\nPovrede su doživeli Zlatan Ibrahimović, Žoao Feliks i Tijago Alkantara, i za sada nije poznato koliko će morati da odsustvuju, mada prema prvim procenama najgore je prošao Šveđanin.\nVeć smo pisali ranije danas, Zlatan je posle treninga osetio bol u listu, morao je da stavi led, a Skaj sport piše da je možda u pitanju teža povreda Ahilove tetive.\nŽoao Feliks je zadobio povredu kolena, prema prvim informacijama nije ništa ozbiljno, i trebalo bi da bude spreman za početak sezone.\nLoše je prošao Bajern Minhen, pošto Tijago Alkantara sigurno neće biti spreman za "Der Klasiker", Bajern u utorak od 18.30 gostuje Borusiji Dortmund u možda i odlučujućem susretu za titulu.\nPodsetimo, prošle nedelje je povredu doživeo i Samjuel Umtiti, što i nije bila neka novost kada pogledamo njegov istorijat, dok je bolnica i u Napulju, gde su teže povrede doživeli Kostas Manolas i Fabijan Ruiz.\nČekamo ko će biti sledeći, nadamo se da će biti što manje povreda, mada, jasno je da su one nažalost neizbežne...


TotalCar.rs » Rat u Rusiji oko nove „lade 4×4“\nAvtovaz, novo, Rusija\n„Avtovaz“ je najavio da će na Salonu u Moskvi naredne godine predstaviti novu generaciju „lade 4×4“, ali niko iz ruske kompanije ne može da potvrdi da li će legendarna „niva“ zadržati originalnu formu ili će postati klasična SUV.\nU „Avtovazu“ postoji struja koja želi da nova „lada 4×4“ bude bazirana na „dačiji daster“, odnosno „renou daster“ (u Rusiji se prodaje pod znakom Renoa) i da se kao potpuno moderan automobil ponudi i na drugim većim evropskim tržištima. „Tvrda struja“, međutim, insistira da „lada 4×4“ ostane automobil koji su 100 odsto razvili inženjeri iz Toljatija, da dolazi samo sa pogonom na svim točkovima i da nastavi da koristi uzdužno postavljen motor „domaće proizvodnje“, najverovatnije 1,8-litarski benzinac. „Lada 4×4“ bi trebalo da ostane model namenjen isključivo za vozače u Rusiji sa fantastičnim terenskim sposobnostima.\nPredstavnici „Avtovaza“ su, kako bi umirili javnost, pustili saopštenje da „kompanija trenutno istražuje najbolju opciju za platformu lade 4×4 kako bi automobil prati globalne trendove u segmentu SUV modela sa 4×4 pogonom“. Takođe, testiraju se motori snage do 200 KS. Iz svega, može da se zaključi da će „Avtovaz“, ipak, odlučiti da iskoristi maksimum iz saradnje sa grupacijom Reno-Nisan, odnosno da će nova „lada 4×4“ biti jeftinija i izdržljivija verzija „dastera“.\nŠpijunske fotke: Nissan Micra (2017)


Krajem februara u Republiku Srpsku stiže ruska vakacina Sputnjik 5, protiv COVID-a 19 najavio je na konferenciji za medije u utorak 5. januara direktor Instituta za javno zdravstvo RS-a Branislav Zeljković. On je napomenuo da je u toku nabavka vakcina za cijelu BiH putem COVAX mehanizma.\nZeljković je kazao i da nije upućen dokle se došlo na nabavkom vakcina za Federaciju odnosno za BiH putem COVAX mehanizma.\nPodsjetimo, član Predsjedništva Bosne i Hercegovine (BiH) Željko Komšić u ponedjeljak 4. januara zatražio od predsjedavajućeg Vijeća ministara Zorana Tegeltije i ministrice civilnih poslova (MCP) BiH Ankice Gudeljević da građanima pojasne konfuziju u vezi sa nabavkom vakcina putem COVAX i EU mehanizma.\nKomšić je također naveo i da će na narednoj sjednici predložiti da Predsjedništvo pozove na odgovornost Vijeće ministara i Ministarstvo civilnih poslova kao i to da podnesu cjelovitu informaciju o procesu nabavke vakcina.\nMinistarstvo civilnih poslova Bosne i Hercegovine (MCP BiH) oglasilo se u ponedjeljak, 4. januara saopštenjem za javnost u vezi sa vakcinom protiv COVID-19, kako navode, 'tragom nejasnoća u dijelu bh. javnosti kao i brojnim istim i sličnim medijskim upitima'.\nIz MCP podsjećaju da se odluke u vezi sa nabavkom vakcina donose u koordinaciji sa nadležnim zdravstvenim vlastima oba entiteta, Federacije BiH i Republike Srpske, te Brčko distrikta na osnovu njihovih potreba.\nTokom iskazivanja tih prvih potreba nabavke u okviru EU mehanizma razmatralo se prije svega o vakcini Biontech-Pfizer i Moderna proizvođača, navode iz tog Ministarstva uz napomenu da je vakcina Biontech-Pfizer dobila potrebna odobrenja Evropske agencije za lijekove dok se odobrenje za vakcine Moderna očekuje sredinom januara.\nIz MCP podsjećaju da je naručeno je 1.232.000 doza kroz COVAX mehanizam, a iskazana je i potreba entiteta za 892.000 doza u okviru EU mehanizma nabavke.\nTakođer je saopšteno da 'uzimajući u obzir navedene činjenice, ni u kojem slučaju ne stoje primjedbe o nedostatku koordinacije i komunikacije'.\nPodsjećaju i da 'nije iskazana potrebe za nabavku direktnim pregovaranjem sa proizvođačima vakcina, jer je stav bio da prioritet treba biti sigurnost nabavljenih vakcina što garantuju COVAX i EU mehanizam nabavke'.\nIz MCP-a kažu da je, poštujući zakonske propise, nabavka lijekova i vakcina u nadležnosti entiteta te da Ministarstvo civilnih poslova ne donosi samostalno odluke.\nNa sjednici održanoj 29. decembra 2020.godine, Vijeće ministara BiH je usvojilo odluku o odobravanju sredstava u iznosu od dva miliona konvertibilnih maraka (oko milion eura) za plaćanje zavisnih troškova nabavke vakcina.


Agencija Kosmo group - OpWeb+ Porno Porno Porno Porno Porno Porno Porno Porno Porno Porno\nŠkola umetnosti Raskršće\nPaket OPWebPlus predstavlja internet prezentaciju sa mogućnostima online prodaje proizvoda rađenu na bazi php-a i msql-a koja je u stalnoj ili povremenoj vezi sa upravljačkim programom koji se nalazi u vašoj firmi.\nSam sajt, za sada u srpskim uslovima izvedbe, podržava sistem naručivanja online gde sam obračunava cenu odabranih proizvoda, pdv, tarife za slanje i datu narudžbu šalje na mail prodavca, vlasnika prezentacije. Nudi mogućnosti prodaje kuponima na osnovu jedinstvenih serijskih brojeva, kao i samoeditovanje svih promotivnih stranica. Dodatak po želji su automatizovani baneri, ankete, chatovi, brojači, forumi i sl.\nUpravljački deo predstavlja program-baza podataka koju koristite za evidenciju prodajnih artikala, njihovu prodaju u samom sedištu i nadzor samog prodajnog sajta (prijem narudzbine direktno u program). Ima dve radne opcije, i to za maloprodaje i veleprodaje kao i mogućnost više grupa privilegovanih kupaca.\nPrimeri OPWeb + prezentacija koje smo izradili :\nPoseduje savremenu kasu koja uvozi narudžbine direktno sa interneta Podržava fiskalni i običan štampač (profakture,fakture,lager lista,statistike,fiskalni račun). Jednim klikom pretvorite predračun u račun i odštampajte ga.\nDakle svaki artikal, novu cenu, sliku ili bilio koji parametar klikom na dugme u vašoj bazi podataka u firmi izvozite i postavljate na internet. Pritom je potreban najminimalniji prag znanja o računarima koji svaki vaš radnik može imati posle jednočasovne obuke kojom zapravo dobijate potpunu autonomiju sistema..\nZaključak je da ovaj vid online prodaje odgovara u svim uslovima (čak i više hiljada artikala). Nezaboravite, dobijate vrhunski sajt + program za kompletno vođenje firme + njihovu potpunu interakciju + brojne statistike i arhivu prodaje..\nU poslednjoj verziji omogućen je i upload slika proizvoda direktno iz programa na sajt.


Frizerka - Blic Online\nNe, nju niko nije TUKAO, ona radi u FRIZERSKOM SALONU (FOTO)\nMožda na prvi pogled ne deluje tako, ali frizerski posao je i te kako težak. Niju tu reč samo o friziranju, već u dugotrajnom stajanju i naginjanju nad mušterijama, što ostavlja uvek posledice po kičnu, ali čak i tragove po telu.\nŠok za majku dvoje maloletne dece: Frizerka iz Laktaša DOBILA OTKAZ zbog operacije\nFrizerka Daliborka M. (38) iz Laktaša tvrdi da je dobila otkaz, jer je zbog operacije morala na bolovanje, a gazdaricu je prijavila inspekciji rada.\nPRETEĆA PORUKA NA KOVERTI ISPRED NOVOSADSKOG SALONA "Smrt: Bosancima, Mađarima, Hercegovcima, Ličanima, Srbijancima, Romima"\nFrizerka S. L. C. je ispred salona u kojem radi u centru Novog Sada našla kovertu na kojoj je pisalo "Smrt: Bosancima, Mađarima, Hercegovcima, Ličanima, Srbijancima, Romima".\nFRIZERKA PROGOVORILA Ove tajne niste znali o Trampovoj ČUVENOJ FRIZURI\nBivša frizerka novoizabranog američkog predsednika Donalda Trampa obelodanila je do sada nepoznate detalje o njegovoj čuvenoj frizuri.\nNEDOZVOLJENA KRITIKA Frizerka isprskala biber-sprejom nezadovoljnu mušteriju\nMaci devojka ošišala lokne\nImao sam nedavno predstavu u Zenici i želeo sam nešto da promenim, i odlučio sam da to bude moja frizura, kaže Dragan Marinković Maca.\nČUDESNI NESTANAK: Pikasova "Frizerka" vraćena Francuskoj posle 17 godina\nSlika "Frizerka" španskog slikara Pabla Pikasa, procenjena na 20 miliona dolara, vraćena je francuskim vlastima 17 godina posle njenog nestanka iz pariskog Muzeja "Žorž Pompidu". Niko ne zna šta se s njom u međuvremenu desilo.\nPolicijski inspektor ubio frizerku\nPolicijski inspektor Haris Tabaković (44) uhapšen je posle priznanja da je ubio frizerku Firzetu Bodven (49) s kojom je bio u vezi.\nPikasova slika pronađena u pošiljci vrednosti 30 evra\nPikasova slika "Frizerka", koja je nestala 2001. godine, nađena je u SAD, gde je iz Belgije poslata kao pošiljka vrednosti 30 evra, saopštilo je danas pravosuđe u SAD.\nĆerka Toma Kruza menjala Holivud za frizeraj\nUsvojena ćerka glumaca Toma Kruza i Nikol Kidman, Izabela Kruz, suprotno svojim roditeljima, odlučila je da se oproba kao elitna fizerka u Londonu i da živi kao sav običan svet.\nCeca sa prijateljima proslavila Svetog Nikolu\nPevačica Svetlana Ražnatović Ceca juče je uz porodicu i najbliži krug prijatelja proslavila Svetog Nikolu.\nFrizerka osumnjičena za još jednu iznudu\nBEOGRAD - Protiv Ljiljane N. (46) iz Stepanovićeva, uhapšene 10. aprila zbog sumnje da je od poznanika R. T. (81) iz Novog Sada pokušala da iznudi 5.000 evra, dopunjena je krivična prijava. Sada se tereti i za pokušaj iznude pet hiljada evra od jedne porodice iz Kisača, saznaje “Blic”.\nRijana platila frizuru 15.000 funti\nPevačica Rijana koja trenutno boravi u Londonu, platila je čak 15.000 funti da dovede svoju frizerku iz Los Anđelesa kako bi joj sredila pramenove i ošišala je, jer je pokvarila frizuru u sauni, prenosi britanski "San".\nFrizerka pokrala Dženifer Aniston i Šer\nJedna frizerka sa Beverli Hilsa pokrala je nekoliko filmskih i muzičkih zvezda medju kojima su Dženifer Aniston i Šer zloupotrebljavajući brojeve njihovih kreditnih kartica.


Vesti - Baro o ukidanju viza\n<< VESTI | | 05.06.2009 16:30\nBaro o ukidanju viza\nEvropska komisija predložiće da se Srbiji krajem godine ukinu šengenske vize\nEvropska komisija predložiće da se krajem godine ukinu šengenske vize Evropske unije za državljane Makedonije, Srbije i Crne Gore, izjavio je Žak Baro, evropski komesar za pravosuđe i unutrašnje poslove.\nBaro je u Luksemburgu 4. juna ministrima pravosuđa i unutrašnjih poslova obrazložio izveštaj o napretku zemalja zapadnog Balkana u ispunjavanju uslova za ukidanje viza. On je rekao da se još utvrđuje šta su uradile zapadnobalkanske zemlje, ali da ima osećaj da su velike napore ka ispunjavanju uslova učinile Makedonija, Srbija i Crna Gora. O tome se „mora voditi računa“ i verovatno je, mada ne sigurno, dodao je Baro, da će biti predloženo da se za ove tri zemlje krajem godine ukinu vize EU.\nBaro je dodao da bi odluka o tome mogla da se donese pre leta, ili, verovatnije na jesen. On je objasnio da je neophodno da se s predlogom o ukidanju viza saglase i zemlje članice, i da se nalazi Komisije još podrobno proučavaju u evropskim prestonicama.\nPotpredsednik vlade Božidar Đelić Baroovu ovu Baroovu izjavu ocenjuje kao snažan podsticaj i veliko ohrabrenje.\n"Izjava gospodina Baroa je veliki momenat u našoj borbi za ‘beli šengen’, jer radi se o potpredsedniku Komisije koji je zadužen za izradu izveštaja za zemlje članice", kazao je Đelić.\n"Naravno, kao što je i sam rekao, poslednju reč imaju zamlje članice šengenskog prostora i odluka tih zemalja očekuje se na jesen ove godine, ali sada sa podrškom cele Komisije, mislim da imamo veoma velike izglede da naš cilj bude dostignut u roku koji smo zacrtali", rekao je Đelić.\nIntervju – Milica Delević, direktorka Kancelarije za evropske integracije >\nČeka nas popravni\nSetite se Nemanje


Odalović: Za zločine nad Srbima u 'Oluji' niko nije odgovarao\nIzvor: RTS, 05.Avg.2020, 12:22\nOsvrćući se na jučerašnje obeležavanje u Sremskoj Rači godišnjice "Oluje", Veljko Odalović >> Pročitaj celu vest na sajtu RTS << ističe da je najvažnije da je vlast u Srbiji smogla snage da na ovaj način obeležava ovaj dan i da se šalju jasne poruke, ne samo Srbima koji su prognani ili ostali da žive na području Hrvatske.\nUbijani i stogodišnjaciNaveo je da je prema sadašnjim podacima blizu 2.000 nestalih lica, a kada je vezano za "Oluju" blizu 900 ljudi nestalo.\nPusti krajevi krajiških SrbaUkazuje da je prostor na kojem su živeli krajiški Srbi prazan. Posebnost tih krajeva na kojima su oni živeli je nestala.\nZa zločine nad Srbima niko nije odgovaraoPodseća da za te zločine niko nikad nije odgovarao i da je to ono što najviše boli u sukobima takvog karakter.\nSPS lojalan i korektan partner Komentarišući na koji će način SPS participirati u Vladi Srbije, Odalović ističe da su osam poslednjih godina lideri stranaka o tome razgovarili i dogovarali se i da misli da će to biti i sada i to očekuje.\nNoviMagazin.rs: Dodik: Genocid nad Srbima je zvanična politika hrvatske države


Oprez zbog ledenica – Semendria\nOprez zbog ledenica\n13. decembar 2012. DRUŠTVO – Ulice u Smederevu su prohodne, kao i lokalni putevi prvog i drugog prioriteta. Većina seoskih puteva je prohodna, a mehanizacija i ljudstvo javnih komunalnih preduzeća nastavili su sa čišćenjem snega i tokom noći.\nAutobuski prevoz odvijao se tokom jučerašnjeg dana po utvrđenom redu vožnje, a tokom dana nije bilo težih povreda izazvanih padovima.\nZbog najavljenih izuzetno niskih temperatura, tokom noći i jutra, ekipe JKP “Parking servis” i Preduzeća za puteve “Požarevac” posipale su mešavinu rizle i soli na svim prilaznim putevima Smederevu, kao i na glavnim gradskim saobraćajnicama.\nZbog kvara na 10-kilovoltnom kablu, bez struje je ostao deo naselja Kovačićevo. Prema informacijama Elektromorave Smederevo kvar će biti otklonjen do podneva.\nMole se građani da u slučaju pojave ledenica na objektima iste uklone, a ukoliko to nije moguće, obaveste dežurne komunalne službe na telefon 231-115, kako bi potencijalno rizična mesta bila obezbeđena. Štab za vanredne situacije apeluje na građane da poštuju upozorenja kako bi se izbegle povrede.\nTakođe, Štab apeluje na starije sugrađane da ne izlaze iz svojih domova bez preke potrebe, kao i na vozače da na put ne kreću bez zimske opreme i prilagode vožnju uslovima na putu.\n« Održana 6.sednica Skupštine grada\nPoziv za javnu raspravu o nacrtu Odluke o lokalnim i komunalnim taksama »


Energyobserver - SEVERNA MAKEDONIJA / ZAGAĐENJE VAZDUHA IZAZVALO VANREDNE MERE ZA SKOPLJE, TETOVO/ SEVERNA MAKEDONIJA / AUTOR: IGOR TODOROVIĆ\nMediji u zemlji, uključujući nacionalnu novinsku agenciju MIA, izvestili su da je prestonica privremeno zabranila građevinske radove, udvostručila cene parkinga i dozvolila besplatno korišćenje gradskog prevoza. Skoplje je u poslednje vreme intenziviralo inspekcije raznih postrojenja i merilo koliko je zagađenje vazduha na tim mestima. Tamošnje vlasti su pozvale državne institucije da pokriju lokacije za koje su nadležne.\nSistemima koji zagađuju može biti naređeno da korišćenje kapaciteta obore do 50 odsto, mada su grejanje i proizvodnja struje izuzeti.\nOgraničenja za građevinare\nVozila koja napuštaju gradilišta se kontrolišu. Njihovi točkovi moraju biti oprani, a obavezno je tovar pokriti ceradom, kazali su gradski zvaničnici. Oni su zadužili glavno komunalno preduzeće da više pere glavne bulevare i savetovali opštinama da isto učine po manjim ulicama.\nSnabdevanje robom se takođe nadgleda, a Skoplje je tražilo od policije da pomogne tako što će kontrolisati dozvole.\nZaposlenima u javnim institucijama je preporučeno da koriste autobuse javnog prevoza. Načelnici opština treba da nadgledaju aktivnosti firmi koje upravljaju otpadnom gumom i uljima, saopšteno je.\nAuto-škole mogu da drže časove samo od 9.30 do 14.30 i posle 18 sati. Većnici su apelovali na policiju da kontroliše zabranu ulaska velikih teretnih kamiona u centralno područje i pojača merenje izduvnih gasova vozila.\nOsetljive osobe mogu izostati s posla\nU smernicama za prilike kada je zagađenje vazduha prekomerno, kabinet je naveo da svi poslodavci treba da dozvole izostanak s posla trudnicama, starijima od 60 godina, obolelima od astme i onima koji su preživeli srčani ili moždani udar. Osobe koje imaju zaduženja napolju trebalo bi da budu na otvorenom samo od 11 do 17 sati.\nNapolju ne bi smelo biti nikakvih manifestacija. Kapacitet hitne pomoći i patronažne nege treba da se poveća. Državne i lokalne ustanove i javna preduzeća morali bi da smanje korišćenje službenih vozila do polovinu vremena.\nKada prisustvo PM10 dva dana zaredom premašuje 175 mikrograma po kubiku, manifestacije ne bi smele da se održavaju na otvorenom sve dok se indikator ne vrati niže\nStari ljudi koji žive sami ili su ugroženi moraju da dobiju podršku, a medicinske i socijalne službe su odgovorne da nađu smeštaj za beskućnike.\nTetovo, Strumica i Bitolj su od početka godine već uvodili vanredne mere zaštite, jer je indikator PM10 otišao u ljubičasto.\nStanovnici balkanskih gradova patili su proteklih meseci usled drastičnih nivoa fine praškaste materije u vazduhu. Štetna prašina je podigla mesta kao što su Sarajevo, Beograd i Skoplje na vrh svetskih lista. Takođe, sistem praćenja je uznapredovao i podaci su postali dostupniji i tačniji.\nSofija je pojačala mere protiv zagađenja vazduha i otvorila mogućnost zabrane saobraćaja. U svetu je Peking posebno zanimljiv primer jer su tamo uspeli da za šest godina prepolove zagađenje vazduha česticama PM2.5.\n“Nijedna institucija” u državi 2024. godine neće zagađivati vazduh, po tvrdnji zamenika ministra za životnu sredinu i prostorno planiranje Janija Makradulija, koji je rekao da vlast prihvata sve preporuke organizacija za zaštitu okoline. On je pozvao akademsku zajednicu i opoziciju na saradnju i pozvao se na primer razvijenih zemalja poput Švedske, Danske i Velike Britanije.\nOn je takođe najavio početak lokalnih programa subvencija od po hiljadu evra za deset hiljada domaćinstava za prelazak sa grejanja na drva na inverter klima uređaje u Skoplju, Tetovu, Bitolju i Kičevu. Prednost će imati oni s niskim prihodima, podsetio je.


VESIĆ: Za upotrebnu dozvolu, dokaz da je šut odnet na deponiju - Informer\n12:43 Beograd 1\nVESIĆ: Za upotrebnu dozvolu, dokaz da je šut odnet na deponiju\nZamenik gradonečelnika Goran Vesić kaže da će za dobijanje upotrebne dozvole investitor ubuduće morati da dokaže da je svaki kubik građevinskog otpada odnet na deponiju u Vinču\n- Većina divljih deponija nastaje tako što svaki investitor, odnosno firma tokom izgradnje, građevinski otpad istovari gde stigne. Zato će Beograd promeniti određene svoje odluke i ubuduće ćemo prilikom dobijanja upotrebne dozvole tražiti da nam investitor da dokaze o kretanju otpada - rekao je Vesić za Studio B.\nOn je naglasio da sav građevinski otpad mora mora biti odnet na gradsku deponiju u Vinču, te da će na taj način zavesti red jer onaj ko nema dokaz o odnošenju građevinskog otpada neće moći da dobije upotrebnu dozvolu za svoj objekat.\nNa isti način se, kako kaže, mora rešavati i problem sa komunalnim otpadom.\n- Radovi su pomereni zbog kraja školske godine i redukovanog saobraćaja u ovom delu godine za 20 odsto, kao i smanjenog broja vozila na ulicama, tako će se izbeći velike gužve. Radovi će početi od Ulice Cara Dušana u četiri faze - rekao je Vesić i dodao da će od 1. septembra za saobraćaj, ukoliko ne bude prekida tokom radova, biti otvorena Karađorđeva ulica i Trg Republike.\nGoran Vesić Deponija dozvola Beograd\nZašto otpad u Vinču, ako su komunisti i žuti zatrpavali srpsku istoriju nemorate i vi !


Energetski portal generalni medijiski pokrovitelj Konferencije “OIE Srbija 2021” - OIE\nOrganizaciju prve velike konferencije o obnovljivim izvorima energije, koju priprema Udruženje OIE Srbija za 15. septembar, podržaće Energetski portal kao generalni medijski pokrovitelj.\nEnergetski portal je poznat u regionu kao specijalizovani medij za sve one koje interesuje korišćenje čiste energije i najbolji načini za zaštitu životne sredine. Fokus čine teme iz oblasti obnovljivih izvora energije (OIE), kao i vesti o primenama mera energetske efikasnosti.\nPoseban segment na Portalu čini digitalno i štampano izdanje Magazina Energetskog portala, na srpskom i engleskom jeziku. Magazin predstavlja odličan način informisanja javnosti o važnim pomacima na planu primene OIE i očuvanja prirode, prevashodno u našoj zemlji i regionu, ali i u čitavoj Evropi. U brojnim reportažama i intervjuima, u kojima su ambasadori, ministri, profesori, preduzetnici i pronalazači dali svoj osvrt na aktuelne teme, čitaoci mogu da saznaju gde se tačno nalazimo na svetskoj mapi inovacija i primene rešenja u oblastima energetike i ekologije.\nU svetlu sve očiglednijih posledica klimatskih promena, veoma je značajno da se Energetski portal trudi da pravovremeno i nepristrasno izveštava o temama koje utiču na dobrobit i zdravlje svih naših građana.\nVesti o prvoj konferenciji “OIE Srbija 2021” koja će se održati 15. septembra u hotelu Metropol u Beogradu, možete pratiti na energetskiportal.rs


Naslovna Fudbal Herta kažnjava fudbalere koji nisu vakcinisani protiv COVID 19: Ako se zaraze...\nBerlionska Herta, u kojoj nastupa naš kapiten Stevan Jovetić, odlučila se da kažnjava sve fudbalere koji nisu vaksinisani a zaraze se koronom.\nOdluka uprave kluba je da svako ko nije primio vakcinu protiv COVID 19, a zarazi se koronom, ostaje bez plate za period samoizolacije i oporavka.\n“Odlučili smo se da od 2. novembra dva nevakcinisa naša igrača neće dobiti platu za vrijeme dok su bili u karantinu”, izjavio je sportski direktor Herte Fredi Bobić.\nJoš početkom oktobra Herta je objavila da će svi koji nisu vakcinisani troškove PCR testiranja plaćati o svom trošku.\nNjemački tim je ove sezone više puta pogodio koronavirus, ali sada njemačka novinska agencija DPA navodi da su skoro svi fudbaleri vakcinisani.\nPrethodni tekstTejtum predvodio Seltikse u pobjedi nad Hjustonom\nSljedeći tekstLuka Ukić, sin Roko Leni Ukića ima 11 godina i dominira svojom generacijom: Ovo se nije gledalo od Dončića\nSpasoje 23/11/21 13:20 At Utorak, 23 Novembra 2021, 13:20\nKrsenje ljudskih prava … kakva je to bolesna politika\nMilos 23/11/21 13:22 At Utorak, 23 Novembra 2021, 13:22\nCrno nam se pise ,sve su prilike\nZarko 23/11/21 13:57 At Utorak, 23 Novembra 2021, 13:57\nZasto jednostavno ne kazu da je vakcina pod moranjem i ne zavrse svu pricu… Svi cemo na kraju MORATI da se vakcinisemo zato sto to tmo neko odlucuje i nas glas na kraju nista ne znaci.\nRiki 23/11/21 19:30 At Utorak, 23 Novembra 2021, 19:30\nProtiv sistema se ne moze..dzabe pokusavaju da eskiviraju nesto sto evo uskoro ni mi necemo moci da eskiviramo..\nL.M. - 18/07/21 10:41 3


Kozarev: Novi investicioni ciklus Vlade Srbije na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Kozarev: Novi investicioni ciklus Vlade Srbije na KiM\n19. jun 2020. Izvor: Tanjug\nOčekujemo novi investicioni ciklus Vlade Srbije na Kosovu i Metohiji, posebno u polјoprivredi i realizaciju planova, kada su u pitanju infrastrukturni projekti, gradnja i otvaranje novih radnih mesta, izjavio je tokom posete opštinama Novo Brdo i Kosovska Kamenica zamenik direktora Kancelarije za Kosovo i Metohiju Dušan Kozarev.\n"Zahvalјujem Kancelariji za Kosovo i Metohiju što je obezbedila sredstva da kupim dve krave i crevo dužine 1.500 metara, kako bih prirodnim padom sprovedeo vodu do kuće", rekao je Siniša Stojanović iz Prekovca.\nPavićima će Kancelarija za Kosovo i Metohiju u narednom periodu obezbediti neophodna finansijska sredstva, kako bi prošili proizvodnju.\n"Sa 30 grla stoke mogu da opstanem i školujem decu. Dogovorio sam se sa gospodinom Kozarevim i Kancelarija za KiM će obezbediti sredstva da proširim proizvodnju kupovinom polјoprivrednih mašina.\nProzvodi koje prodajemo su veoma traženi i imaju kvalitet", rekao je Bojan Pavić. Kozarev je istakao da će Vlada Srbije nastaviti da pruža podršku svom narodu.\n"Poruka i ovog dana nakon niza poseta predstavnika Kancelarije za Kosovo i Metohiju našem narodu na ovom prostoru je da sve možemo kada verujemo u sebe. Tu smo jedni za druge i zajednički pobeđujemo, kada dobro sarađujemo", rekao je Kozarev.


Srbija ima sve preduslove da bude energetski nezavisna zemlja | Energetski portal Srbije\n06.06. 2014 Intervju\nNaš sagovornik je generalni direktor „Energoprojekt holdinga“ gospodin Vladimir Milovanović, dipl.maš.inž.\nSistem „Energoprojekt“ je svetski prepoznatljiv i ima poslovnu tradiciju dužu od šezdeset godina. Aktivan je na investicionim projektima iz oblasti energetike, visokogradnje, infrastrukture, vodoprivrede, industrije i informacionih tehnologija. „Energoprojekt“ predstavlja poslovni sistem u okviru koga su 7 preduzeća i 10 ino kompanija koje pružaju projektantske, konsultantske, inženjering i izvođačke usluge. Prepoznatljiv po posvećenosti klijentu, isporuci kvalitetnih projekata, poštovanju ugovorenih rokova i konkurentnoj ceni uz maksimalno poštovanje zahteva svih zainteresovanih strana – radnika, akcionara, podizvođača i dobavljača, države i celokupne javnosti.\nKroz svoju istoriju „Energoprojekt“ je učestvovao u realizaciji termoenergetskih kapaciteta snage preko 20.000MW i hidroenergetskih objekata instalirane snage preko 25.000MW, kao i najsavremenijih sistema za prenos električne energije.\nSa gospodinom Milovanovićem razgovarali smo o ključnim i aktuelnim projektima „Energoprojekta“ u energetici i uspešnom poslovanju kompanija, kao i o energetskoj politici Srbije.\nEP: Koji su projekti obeležili poslovanje sistema „Energoprojekt“ u 21. veku?\nVM: Nakon brzog povratka na međunarodno tržište posle perioda poslovanja pod sankcijama kada je bilo nemoguće nastupati kao srpska firma na skoro svim tržištima, realizovali smo veliki broj značajnih projekata kako na domaćem tako i na inostranim tržištima na kojima smo radili i tokom međunarodnih sankcija uglavnom kao podizvođači raznih firmi. Najznačajniji poslovi obuhvataju projekte na razvoju energetske infrastrukture Katara, izgradnja šoping centra „Mazaya“ i poslovne zgrade „Etisalat“-a u Ujedinjenim Arapskim Emiratima, projektovanje i izgradnja više visokonaponskih trafostanica i dalekovoda u Nigeriji, konsultantski i projektantski poslovi na projektima vodosnabdevanja u Alžiru, izgradnja puteva u Peruu i Ugandi. Treba spomenuti i izgradnju dve metro stanice u Alma Ati, kao i nekoliko tržnih centara, hotela, industrijskih i poslovnih objekata u Kazahstanu i Rusiji i projekte izgradnje poslovnih i komercijalnih objekata u Gani i Zambiji, kao i mnoge druge. U zemlji svakako treba pomenuti realizaciju izgradnje dela koridora 10 na deonici puta između Beograda i Novog Sada, završetak izgradnje jedne tunelske cevi tunela „Straževica“, revitalizaciju bloka B2 TE Kostolac, realizaciju dela radova na šoping centru „Delta City“ i stambenom kompleksu „Belville“, projektovanje i izgradnju poslovne zgrade u bloku 26 na Novom Beogradu i druge.\nEP: Sa kojim se izazovima danas susreće „Energoprojekt“?\nVM: Izazovi koje donose današnji uslovi poslovanja su brojni i kompleksni, zavisno o kojem od 17 različitih tržišta, na kojima trenutno poslujemo, je reč. Svakako da u zemlji ima najviše iskušenja s obzirom na česte promene u političkim opredeljenjima i rešenjima koja nameću strani kreditori. U zemlji godinama nastojimo da utičemo i na zakonodavni okvir u delu koji se odnosi na naše poslovanje kako u zemlji tako i u inostranstvu, ali i na neka druga zakonska rešenja, koja često ne uzimaju u obzir potrebe domaćih privrednih društava na najadekvatniji način. Drugi set iskušenja je vezan za nizak potencijal bankarskog sistema u Republici Srbiji u smislu bolje podrške poslovima u inostranstvu, ali i povoljnijih uslova kreditiranja privrede u zemlji.\nEP: Po čemu merite uspeh jedne kompanije; ključ uspeha i opstanka; uspešnu godinu „Energoprojekta“?\nNa poslovne planove veoma utiču događaji u državi, jer se često, u sred fiskalne godine menjaju neka zakonska rešenja koja utiču i na profit i na ukupan prihod od realizacije poslova.\nVM: U „Energoprojektu“ se sve radi planski. Razvojne i poslovne strategije su precizno definisane, a poslovanje se planira najpre srednjeročno, a potom za svaku pojedinačnu godinu. Poslovni uspeh svake od kompanije koja posluje u sistemu „Energoprojekt“ merimo upoređivanjem realizacije i plana u periodima od tri meseca. Kako u realizaciji naših ugovora ima različitih rizika, od kojih neke prepoznajemo, a pojedini nastaju stohastički, u toku realizacije smo često prinuđeni da odgovorimo tim izazovima na najadekvatniji način i to je stalni proces kontrole, prepoznavanja rizika, donošenja korektivnih mera i dijaloga sa našim investitorima. Nažalost, na poslovne planove veoma utiču događaji u državi, jer se često, u sred fiskalne godine menjaju neka zakonska rešenja koja utiču i na profit i na ukupan prihod od realizacije poslova. Možemo reći da je posebno važno voditi računa da se podsticaji za poslovanje u inostranstvu bolje zakonski definišu i uokvire, što nažalost do sada nije bio slučaj. To je preduslov kako bi ova grana privrede bolje iskoristila svoj izvozni potencijal i razvijala domaće resurse.\nEP: Inovacija često igra ključnu ulogu u uspehu, ne samo u tehnološkom smislu, već i u načinu rada. Kakav je Vaš pristup inovacijama i uopšte promenama u upravljanju i radu „Energoprojekta“?\nVM: Kada je reč o inovacijama najpre pomislim na inovacije u tehnici i tehnologiji. U tom pogledu pratimo trendove i primenjujemo nova tehnološka rešenja i znanja iz oblasti inovativnih tehnologija. Kada je reč o inovacijama u rukovođenju i upravljanju postoji određeni prostor za poboljšanja u tom delu, ali postoje zakonska i druga ograničenja, koja te procese usporavaju i otežavaju. Sistem „Energoprojekt“ je moderno organizovan sa jasnom podelom ingerencija i odgovornosti, kako u domenu rukovođenja, tako i u domenu upravljanja. Sistem rukovođenja i upravljanja podleže poštovanju zakonskog okvira, i u tim okvirima moja ambicija je da se generiše unutrašnja konkurencija za svako rukovodeće mesto, uključujući i radno mesto generalnog direktora. „Energoprojekt“ je specifičan po tome što je najveći broj rukovodećih kadrova svoj radni vek započeo u „Energoprojektu“ i razvijao se u „Energoprojektu“, koji svi mi, u određenom, posebnom smislu, smatramo svojom firmom. Prema poslovanju imamo odnos privatnih vlasnika, iako ne posedujemo ni pojedinačno ni zajednički dominantan paket akcija. Ovo možemo objasniti i činjenicom da je prvenstveno zahvaljujući takvim ljudima, stručnjacima sposobnim da rade u zemlji i svetu, „Energoprojekt“ preživeo i sankcije i bombardovanje i razne globalne i lokalne krize.\nEP: Na kojim postulatima se zasniva strategija održivog razvoja „Energoprojekta“?\nVM: Strategija održivog razvoja „Energoprojekta“ bazira se na nekoliko važnih postavki od kojih je na prvom mestu praćenje i implementacija novih tehnologija, permanentno podmlađivanje i obuka kadrova kako u stručnom domenu tako i u oblasti menadžmenta i naravno insistiranje na realizaciji ugovorenog kvaliteta i rokova. To nam, sve skupa, omogućava da kod istih investitora realizujemo razne ugovore u kontinuitetu imajući u vidu da je pretežan broj naših investitora u zemlji i inostranstvu institucionalnog karaktera.\nEP: Šta Srbiju čini atraktivnim mestom za investicije?\nVM: Pristupanjem naše zemlje pregovorima sa Evropskom unijom dat je jasan signal investitorima i firmama da je poslovni ambijent unapređen i da ima potencijal da se ubrzano unapređuje u narednom periodu. Najbolja garancija za investicije je poslovni ambijent i zakonodavni okvir koji nema tendendciju pogoršanja, već suprotno tome, unapređenja. Sa druge strane naša zemlja je najbliže tržište Evropskoj uniji, a svojim geostrateškim položajem i bilateralnim odnosima sa drugim velikim zemljama i ekonomijama, kao što su Rusija, Kina, USA, sve skupa čini Srbiju perspektivnim mestom za ulaganje i biznis u narednim godinama. Kako će ove mogućnosti iskoristiti domaće firme na prvom mestu zavisi od poslovnog kapaciteta tih firmi, ali i orijentacije političkog rukovodstva koje čini zapažene poteze da u većoj meri i pod povoljnijim uslovima afirmiše domaće resurse u građevinarstvu i inženjerski potencijal.\nEP: Mogu li obnovljivi izvori energije da stabilizuju srpsku ekonomiju otvaranjem novih radnih mesta i na koji način? S obzirom na to da su građevinski radovi kratkoročna zaposlenja, a oprema koja se koristi u izgradnji postojenja uglavnom uvozna, da li je podsticaj proizvodnje komponenata za izgradnju postrojenja OIE ili materijala i tehnologija za unapređenje EE u zgradarstvu i industriji jedan održiv način?\nVM: U Srbiji se dugo priča o različitim investicijama u obnovljive izvore energije, ali se u praksi malo toga ostvaruje. Smatram da je neophodno opredeliti strategiju razvoja i termoenergetskog i hidroenergetskog potencijala Srbije i omogućiti plasman realnih investicija, najpre u ovom sektoru. Neophodno je definisati kapital koji će te kapacitete u realno kratkim rokovima staviti u funkciju. Paralelno sa razvojem ovog baznog energetskog potencijala ostaje dovoljno mesta za nezavisne proizvođače električne i toplotne energije, zainteresovane za iskorišćenje potencijala vetra, biomase, geotermalnih izvora i sunca, s tim da upodobimo politiku subvencija sa našim stvarnim mogućnostima. Uporedo sa ovim investicijama, smatram da treba favorizovati najpre investicije u povećanje energetske efikasnosti postojećih potrošača, zgrada i industrije, kao i proizvodnju električne i toplotne energije u kogenerativnim postrojenjima. Kada ovome dodamo i buduću raspoloživost prirodnog gasa izgradnjom projekta „Južni tok“, mišljenja sam da Srbija ima sve preduslove da bude energetski nezavisna zemlja čak i uslovima značajne reindustrijalizacije i nastanka novih potrošača električne energije.\nEP: Pominjete preduslove za dostizanje energetske nezavisnosti. Šta sve doprinosi energetskoj bezbednosti i dostizanju energetske nezavisnosti?\nEnergetska bezbednost i nezavisnost Srbije zavise od najoptimalnije kombinacije termo i hidroenergetskih potencijala i ostalih potencijala za generisanje električne energije iz obnovljivih izvora.\nVM: Energetska bezbednost i nezavisnost Srbije zavise od najoptimalnije kombinacije termo i hidroenergetskih potencijala i ostalih potencijala za generisanje električne energije iz obnovljivih izvora. Država takođe mora voditi računa i o dostupnosti električne energije kao i ekološkoj prihvatljivosti kod proizvodnje iste. Uveren sam da bi opredeljenje za jedan segment ili jednu tehnologiju bilo loše opredeljenje i verujem da ćemo biti dovoljno mudri da napravimo balans svih vidova proizvodnje na, za nas, najbolji način. Pošto smo skoro završili sa procesom revitalizacije postojećih termo i hidro proizvodnih objekata definitivno se nameće potreba za izgradnjom zamenskih novih kapaciteta. Verujem da će i ubuduće bazne potrebe naše potrošnje biti pokrivene iz pre svega termo i hidro potencijala. Izgradnja novih kapaciteta koji koriste vetar, odlično se uparuje sa očekivanim novim gasnim elektranama, koje će pored struje proizvoditi i toplotnu energiju za grejanje naših većih gradova, čime se ostvrauje potrebna relacija između sigurnosti snabdevanja, dostupnosti energije i ekološke prihvatljivosti.\nEP: Koliko je aktivno učešće „Energoprojekta“ u izgradnji novih kapaciteta u Srbiji i regionu i kako ga povećati?\nVM: „Energoprojekt“, samostalno ili sa partnerima, učestvuje na svim tenderima u zemlji i regionu za koje proceni da ima dovoljno ljudskih resursa, iskustva i znanja, kao i finansijski potencijal. Dakle odgovor je pozitivan, ali ograničen je našom poslovnom politikom i profesionalnim odnosom prema mogućem angažovanju na tržištu.\nReferentnost „Energoprojekta“ je na visokom nivou i raspolažemo kvalifikovanim kadrovima za realizaciju projektantskih, konsultantskih i izvođačkih aktivnosti na svim energetskim projektima. Raspolažemo svim referencama i licencama koje su potrebne da bi smo gradili termoenergetske i hidroenergetske kapacitete, sisteme za proizvodnju električne energije iz obnovljiih izvora na ekološki prihvatljiv način i u svemu u skladu sa zahtevima domaće i svetske regulative i prakse. Smatramo da u predstojećem investicionom ciklusu u energetsku infrastrukturu „Energoprojekt“ sa domaćim partnerima može i treba da realizuje minimalno 60 % obima radova na bilo kojem projektu, a mogli bi smo da realizujemo i svih 100% obima posla ukoliko bi bila reč o domaćem finansiranju. Važno je napomenuti da je „Energoprojekt“ i osnovan pre 63 godine da bi bio oslonac države za izgradnju i razvoj energetskog sistema i da do danas nije formirana srpska firma, predstavništvo ili filijala strane firme koja raspolaže resursima kojima raspolaže „Energoprojekt“. Trudimo se da sve strane kreditore, uporedo sa liderima naših državnih institucija i javnih društava, uverimo da u saradnji sa „Enegoprojektom“ mogu samo da profitiraju ostvarivanjem veće dobiti, a da će pri tome radovi povereni „Energoprojektu“ i ostalim domaćim firmama biti realizovani uz poštovanje savremenih tehnologija i visokog kvaliteta koji je neophodan kada se realizuju energetski infrastrukturni projekti koji moraju imati visok stepen pouzdanosti i najviši kvalitet.\nEP: Kako „Energoprojekt“ učestvuje u ekonomskom oporavku Srbije?\nVM: Naša zemlja se u proteklih dve decenije i više, permanentno bori sa opstankom i oporavkom ekonomije. Naravno da „Energoprojekt“ deli tu sudbinu i naš doprinos je sve vreme značajan iako se često ne prepoznaje u javnosti. „Energoprojekt“, koji u svemu posluje u saglasnosti sa našim zakonima i redovno izmiruje sve poreze, doprinose i takse, u bužet zemlje i u novčane tokove u Srbiji po osnovu svog poslovanja donosi značajne prihode. Između ostalog i sav profit koji ostvarimo se bilansira u zemlji. Kada tome dodamo stalno zapošljavanje i usavršavanje mladih kadrova i transfer znanja, po raznim osnovama koje nije lako valorizovati, doprinos oporavku ekonomije je vrlo značajan. Samo u 2013. godini u „Energoprojektu“ je zaposleno 170 novih radnika, od kojih je 72 sa visoko stručnom spremom. Činjenica da značajan deo svog prihoda ostvarujemo u inostranstvu kroz realizaciju investicionih radova i pružanju konultantskih usluga dovoljno govori da kao srpska izvozno orijentisana firma predstavlja oslonac u sektoru koji je najviše pogođen ekonomskom krizom.\nEP: Kako ocenjujete energetsku politiku Srbije i aktuelne regulative u tom sektoru?\nVM: Dobar deo regulative se menja približavanjem Evropskoj uniji i sva ta usaglašavanja bi trebalo da budu bolje komunicirana sa svim učesnicima u energetskom sektoru. Očekujem da će i Ministarstvo rudarstva i energetike i ostala ministarstva operacionalizovati u svojim politikama sve što je rečeno u ekspozeu premijera Republike Srbije i da će poslovna javnost imati jasnu sliku o politikama u svim sektorima, pa i u sektoru energetike.\nEP: Šta treba učiniti da se razviju svi postojeći hidropotencijali u dogledno vreme? I mogu li hidroelektrane da spreče poplavne talase akumuliranjem vode u kišnim danima i kako?\nUporedo sa ubrzanjem realizacije hidroenergetskih projekata neminovno će i razni vodotokovi biti bolje regulisani i provociraće i realizaciju ostalih pratećih hidrotehničkih radova, pa ćemo tako realizacijom ovih projekata biti u prilici da učinimo mnogo i na polju sprečavanja šteta od elementarnih nepogoda koje smo imali od nedavnih poplava.\nVM: Hidroenergetski potencijal je svakako značajan segment OIE i mora se razvijati bržim tempom. U tom smislu potrebno je racionalizovati obim i rokove trajanja pojedinih propisanih aktivnosti kako bi se maksimalno skratili rokovi realizacije tih projekata. To nije jednostavno jer zahteva adaptaciju više zakona i mnoštva propisa, koji treba da se prilagode, kako bi investicioni kapital što pre bio materijalizovan i doneo prihode i dobit svojim vlasnicima, bez obzira da li je reč o državnim ili privatnim investicijama. Uporedo sa ubrzanjem realizacije hidroenergetskih projekata neminovno će i razni vodotokovi biti bolje regulisani i provociraće i realizaciju ostalih pratećih hidrotehničkih radova, pa ćemo tako realizacijom ovih projekata biti u prilici da učinimo mnogo i na polju sprečavanja šteta od elementarnih nepogoda koje smo imali od nedavnih poplava. Značajan segment iskorišćenja hidroenergetskog potencijala čine i male hidroelektrane gde će pored spomenute komplikovane regulative i segment otkupa zemljišta od privatnih vlasnika biti izuzetno težak zbog prakse da se ovakvo zemljište kao poljoprivredno neatraktivno godinama nije prenosilo sa vlasnika na naslednike. Često je i nemoguće bez obzira na cenu doći u posed ovakvog zemljišta, kada za to nije utvrđen javni interes.\nEP: Koliko je važno da Vlada i industrija rade zajedno kako bi obezbedili dugoročnu komercijalnu održivost investicija, poput ulaganja u obnovljivive izvore energije i energetsku efikasnost?\nUvođenjem poslovanja domaćih privrednih društava u okvire zakona striktnijom poreskom politikom, na račun smanjenja poslovnih aktivnosti u sivoj zoni stvaranjem preduslova da se projekti realizuju sa primerenim profitima, doprineće boljem „punjenju“ budžeta i podstaći će višu stopu potrošnje i pokrenuti zamajac novog ciklusa investicija i razvoja.\nVM: Vlada Republike Srbije je prioritetno opredeljena da se, pored ostalih važnih državnih problema, bavi ekonomskim razvojem Srbije. Bavljenje različitim problemima sa kojima se naša država suočava biće daleko lakše ukoliko se obezbedi okvir za održivi ekonomski rast i oporavi industrijska proizvodnja. Ipak, nije sve do države, jer vlasnici i investitori su ti koji treba da plasiraju svoje proizvode na razna tržišta i raznim kupcima, za šta je potreban i krupniji bankarski kapital i pristup razvojnim fondovima države za nastup na ino tržištima. Stoga je najvažnije da se ograniči uticaj sive ekonomije na legalne i održive biznise, da se mala i srednja preduzeća razvijaju uz saradnju sa velikim, u efikasnom zakonodavnom okviru i uz stabilnu makroekonomsku politiku. Uvođenjem poslovanja domaćih privrednih društava u okvire zakona striktnijom poreskom politikom, na račun smanjenja poslovnih aktivnosti u sivoj zoni stvaranjem preduslova da se projekti realizuju sa primerenim profitima, doprineće boljem „punjenju“ budžeta i podstaći će višu stopu potrošnje i pokrenuti zamajac novog ciklusa investicija i razvoja.


Opozicija i DNS zadovoljni jer je propala prodaja "Ljubije"\nPoslanici DNS-a i opozicije u Narodnoj skupštini Republike Srpske izrazili su zadovoljstvo što danas nije data saglasnost na odluku Vlade Republike Srpske o prodaji 64,99 odsto akcija osnovnog kapitala akcionarskog društva RŽR "Ljubija" Prijedor, metodom neposrednog odabira kupca.\nPoslanik DNS-a Duško Ivić rekao je da je neusvajanje odluke o prodaji akcija "Ljubije" u parlamentu pobjeda privrede i privrednika nad političarima, te da je time sačuvano najmanje 15.000 radnih mjesta.\nOn je dodao da Vlada Srpske u "Arselor Mitalu" treba da pronađe pouzdanog partnera.\nPoslanik PDP-a Branislav Borenović rekao je da je neusvajanje odluke o prodaji akcija "Ljubije" velika pobjeda demokratije, radnika "Arselor Mitala", Prijedora i Srpske.\nPoslanik NDP-a Dragan Čavić izjavio je da mu je drago što je u vezi sa prodajom akcija "LJubije" propala "jedna nakaradna ideja" Vlade Srpske.\nSamostalni poslanik Simuna Žakula izjavila je da prilikom glasanja nije podržala odluku Vlade o prodaji državnog paketa akcija u RŽR "LJubija" jer je prethodno pomno saslušala sve izlagače, a posebno one iz prijedorske regije.\nOna je rekla da je glasala po svojoj savjesti i pozvala da joj se javno izvini lider SDS-a Vukota Govedarica i svi koji su govorili da će biti preletač i glasati za prodaju akcija "LJubije".\nReagujući na ovaj zahtjev, Govedarica je rekao da bi, da je parlament imao 41 glas za prodaju akcija "Ljubije", 42. glas bio Simune Žakule.


Planinarska mapa sa 200 označenih planina u Srbiji | Društvo putnika Srbije\nby Društvo putnika Srbije · Published 14/02/2018 · Updated 16/02/2018\nPlaninarska mapa Srbije\nSajt trekking-serbia.com objavio je planinarsku mapu sa preko 200 označenih planina u Srbiji. Naziv mape je „Moja planinarska mapa“ i kako se na sajtu navodi mapa je jedinstvena zabavna i edukativna.\n„Moja planinarska mapa“ je velike rezolucije i spremna je za štampu na A2 formatu papira. Sadrži 200 označenih planina u Srbiji i cilj joj je da korisnik prati svoje planinarske avanture označavajući planinu po planinu na kojima je bio.\nTrekking Serbia je projekat promocije aktivnog turizma, pre svega planinarenja, kroz promociju planinarskih terena i destinacija u Srbiji. Kako navode, kreiranjem karakterističnih i upečatljivih sardžaja, ličnim iskustvom, trude se da svetu predstave najatraktivnije planinarske predele u Srbiji. Nemaju sve planine planinarske domove, tako da ćete na mnogima morati kampovati.\nAutori navode da je mapa informativnog karaktera i ne može služiti u svrhu precizne orijentacije na terenu, kao i da je profesionalno dizajnirana te da pored praktične primene može se koristiti i kao dekoracija u kući ili kancelariji.\nMapa je besplatna za nekomercijalnu ličnu upotrebu kako u štampanom, tako i u digitalnom obliku. Dozvoljena je dalja besplatna distrubucija preko on-line medija uz obavezno navođenje izvora www.trekking-serbia.com.\nMapu možete preuzeti na ovom linku uz obavezno navođenje adrese elektronske pošte na koju će vam stići link do mape.\nNakon prethodnog noćnog planinarenja na Midžor, ovog puta odlučili smo da idemo na planinu Željin.…


Google TV ove jeseni dolazi na tržište — Online Tržište\nGoogle TV ove jeseni dolazi na tržište\nObjavio(la) admin u kategoriji Generalno, Internet zabava, Upravljanje sadržajem na dan 7. Septembra 2010. / ostavite komentar\nGoogle-ov TV projekat dolazi ove jeseni, izjavio je direktor Schmidt. Dugo očekivani televizijski projekat će biti direktni konkurent najnovijoj Apple ponudi, Apple TV.\nŠta je Google TV?\nNajavljen je u maju na Google I/O konferenciji a strategija mu je da se suprostavi Apple TV-u. Google će ponovo ući u partnerski odnos sa više kompanija poput Sony, Logitech i Dish Network koji će proizvesti prvi talas hardvera koji će doneti Google TV u vašu dnevnu sobu. Google TV platforma će imati vlastitu prodavnicu aplikacija za povezivanje sa Android telefonima i verovatno Tablet-ima koji će se tada pojaviti na tržištu.\nŠta se tiče sadržaja, Schmidt je u istom intervjuu rekao da će raditi sa provajderima sadržaja ali da je malo verovatno da će ući u stvaranje sopstvenog sadržaja. Drugim rečima, Google radi na tome da donese sadržaj na vaš televizor sa Interneta uz potpuno iskustvo Internet surfovanja. Apple TV je više fokusiran na sadržaj rekavši da "ljudi ne žele računar na svom televizoru."\nOno što je interesantno jeste da je Sony već potpisao saradnju sa kompanijom Google a da je Samsung na putu. Radeći direktno sa TV proizvođačima Google će sa ovim odličnim manevrom skočiti ravno do potrošača, ostavljajući iza sebe Apple i svi ostale. Ako želite potpunu sliku onoga što je Google planirao, pogledajte video:\nTagovi: apple tv, google TV, samsung, sony\nGoodData kao primer tehnološke inovacije koja dolazi iz centralne Evrope


Akademik juriša na Banaćane pojačane Grkom\nObjavljeno petak, 15 decembar 2017 13:07\nPod snažnim utiskom osam vezanih poraza košarkaši Akademika sutra, 16. decembra od 19 časova u okviru 12. kola Druge lige Srbije dočekuju zrenjaninski Proleter u poslednjem meču prvog dela sezone pred svojim navijačima.\nSrbobranci već dugo traže put do pobede koja im izmiče iz ruku već mesec i po dana, pa se svaka naredna utakmica dočekuje sa nadom da bi mogla biti baš ta koja će da označi kraj negativne serije i izlazak iz mračnog tunela u koji su upali izabranici trenera Jovice Andrića. Atmosfera među igračima, razumljivo, nije na visokom nivou, a da bi savladali jedinog rivala iz Vojvodine u ovom prvenstvu moraće dobro da se pomuče.\nZrenjaninci su iskusna ekipa koja je godinama u vrhu Druge lige Srbije, a tri sezone (2009-2012) su proveli i u društvu prvoligaških klubova. Inače, redove Proletera je krajem novembra dodatno pojačao 203 centrimetra visoki Grk sa srpskim pasošem Kostas Stratakis (21). Ovaj krilni centar rođen je na Kritu i već ima iskustvo igranja u timovima iz naše zemlje.\n- Naš predstojeći rival zaista odlično šutira i godinama igra u istom sastavu. Realno gledajući, mnogo su bolji od nas i nemamo baš neke prednosti, ali šansa za pobedu će nam se ukazati samo ako pružimo maksimum. Presudiće želja i energija – jasan je mladi strateg Jovica Andrić.\nŠefu struke Akademika ističe su svi prvotimci na raspolaganju, izuzev ranije povređenog Marka Ždera.\n- Eventualni trijumf nad Proleterom mogao bi da predstavlja prekretnicu i dobar smer za moju ekipu. Povratili bi samopouzdanje, ali naglašavam da će biti veoma teško – zaključuje sagovornik ''Radio Srbobrana''.\nProtivnik košarkaša Akademika zauzima treću poziciju na tabeli sa učinkom 8-3, dok su Srbobranci pretposlednji sa dve pobede i ukupno devet izgubljenih mečeva.


Počeli prijemni ispiti na Univerzitetima\nNaslovnica Sjeverni Sandžak Novi Pazar Počeli prijemni ispiti na Univerzitetima\nNovi Pazar – Budući brucoši Državnog univerziteta u Novom Pazaru danas su polagali prijemni ispit iz matematike, biologije, hemije i srpskog jezika.\nProrektor ove visokoobrazovne ustanove Bratislav Mirić rekao je radiju Sto plus da se na 20 studijskih programa u junskom roku prijavilo 850 kandidata, i da će prijemni ispiti trajati do srede kada će biti poznati i rezultati.\n“Zadovoljni smo odzivom, to je više od 90 procenata onoga što smo željeli, I nadamo se da ćemo već u srijedu imati rezultate uspeha kandidata koji su se prijavili za polaganje prijemnog ispita”, kaže Marić.\nKonačne rang liste studenata koji su položili prijemni ispit biće objavljene 4.jula, a upis će početi 5.jula.\nDržavni univerzitet ove godine upisuje 950 studenata, od kojih će 605 biti na budžetu države.\nBudući studenti Državnog univerziteta, sa kojima smo razgovarali, kažu da su zadovoljni kako su uradili prijemni ispit i očekuju pozitivne rezultate.\nA na Internacionalnom univerzitetu u Novom Pazaru, koji ove godine upisuje 760 brucoša, prijemni ispiti su zakazni za 1.jul.\nPredstavnik ove visokoškolske ustanove Aleksandar Ivanović je ranije radiju Sto plus rekao da će prijave na ovom Univerzitetu trajati do 30. juna, a budući brucoši će moći da se odluče za neke od šest departmana.


FORTUNA NEOPRENE ortoza za rame (sa magnetima), INT-049 - Idealno.rs\nPočetna / Lepota i zdravlje / Apoteka / Povrede i nega / FORTUNA NEOPRENE ortoza za rame (sa magnetima), INT-049\nSteznik za rame sa magentima Fortuna INT-049\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za FORTUNA NEOPRENE ortoza za rame (sa magnetima), INT-049 i izberi najbolju. Povrede i nega iz kategorije Apoteka je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda FORTUNA INT-049 i vidi da li ti odgovara ili pogledaj druge proizvode brenda FORTUNA. Opis i tehnički podaci proizvoda FORTUNA INT-049 se mogu razlikovati od onih u internet prodavnici u kojoj obavljaš kupovinu. FORTUNA NEOPRENE ortoza za rame (sa magnetima), INT-049 je dostupan u prodavnici EuroMarket, kuca24, Olimp Sport, Svezakucu po ceni, koja je navedena pored svakog prodavca u meniju "Prodavnice".\nGarantne uslove za FORTUNA NEOPRENE ortoza za rame (sa magnetima), INT-049 proveri u prodavnici u kojoj nameravaš da obaviš kupovinu. Slika za FORTUNA INT-049 je simbolična, zato se pre kupovine u prodavnici uveri da je proizvod isti.\n2.540,00 din + troškovi dostave\n2.549,00 din + troškovi dostave\n2.845,00 din + troškovi dostave\n2.950,00 din + troškovi dostave\nFORTUNA ortoza za koleno sa magnetima Neoprene (INT-046)\nFORTUNA NEOPRENE ortoza za koleno, EX1000


MS Mobile web shop | Coming Computer Engineering\nMS Mobile web shop: Unapređenje poslovanja uz e-shop\nUsled povećanja obima poslovanja i potrebe za što bržim i efikasnijim odgovorom na zahteve rastućeg broja klijenata, kompanija MS Mobile odlučila se na ulaganje u online prodaju. Za partnera u realizaciji ovog projekta odabran je COMING…\nKompanija MS Mobile uspešno posluje još od 2006. godine. Zajedno sa svojim ogrankom MS Exclusive Mobile, bavi se isključivo veleprodajom opreme za mobilne telefone i delom asortimana kompjuterske opreme. Kompanija je locirana na Beogradskom sajmu, u poslovnom objektu od preko 3.500 kvadratnih metara, od kojih 1.000 čini izložbeni prostor gde klijenti mogu videti celokupan asortiman proizvoda. Kada je o samim proizvodima reč, kompanija je razvila zaista širok asortiman, sa više od 50.000 jedinstvenih proizvoda. MS Mobile je ekskluzivni distributer renomiranih proizvođača kao što su Pierre Cardin, Comicell i mnogih drugih. Kao lider u svojoj oblasti, MS Mobile prepoznaje značaj unapređenja poslovanja primenom modernih tehnologija i rešenja.\nCloud tehnologija je nastala na zahtev „biznisa“, osmišljena kako bi finansijska sredstva kompanija bila korišćena za osnovni (core) biznis. Danas su cloud tehnologija i cloud provajderi u fazi zrelosti i korisnicima je na raspolaganju pouzdana i bezbedna cloud platforma za sve vrste aplikacija i čuvanje podataka. Najbolje i najveće kompanije sveta to prepoznaju i svoje data centre migriraju ili su već migrirale u multicloud okruženje. Najveće softverske kompanije objavljuju rokove do kada će podržavati on premises verzije softvera i potpuno transformišu svoje modele licenciranja, dok globalni i lokalni provajderi, svejedno, nude servise iz data centara koji su apsolutno redundantni, fizičko-tehnički obezbeđeni od neovlašćenog pristupa, od požara i poplava i sa rezervnim lokacijama za slučaj težih elementarnih nepogoda.\nRast poslovanja i povećana potreba za bržim i efikasnijim odgovorom na želje klijenata, čiji je broj svakodnevno rastao, doveli su kompaniju do odluke da modernizuje svoje poslovanje u skladu sa sve izraženijim trendom prelaska sa tradicionalne na online prodaju.\nRešenje je prepoznato u vidu e-prodavnice koja bi bila integrisana sa ERP sistemom, kako bi se obezbedila preciznost i visoka ažurnost podataka o proizvodima, njihovim cenama, količinama i ostalim povezanim informacijama. Takođe, od velike važnosti bilo je obezbediti da klijenti 24 časa dnevno, 7 dana u nedelji, mogu slobodno, jednostavno i brzo doći do željenih informacija o proizvodima, kreirati porudžbenicu i pratiti statuse svih svojih narudžbina. Sve u svemu, bilo je potrebno naći softversko rešenje koje će moći da istovremeno obrađuje veliki broj zahteva i da efikasno, brzo i precizno funkcioniše sa širokim asortimanom proizvoda, odnosno sa velikom količinom podataka. Ostvarenjem tog cilja kompanija bi u velikoj meri podigla kvalitet pružanja usluga prodaje, tako što bi brže i efikasnije mogla da opslužuje veliki broj kupaca, što bi dodatno podiglo i poverenje klijenata u kompaniju.\nOdabir isporučioca i proces implementacije\nPrema planu osmišljenom u kompaniji MS Mobile, predviđeno je da njihova e-prodavnica podrži sinhronizaciju sa ERP sistemom koji se u kompaniji koristi (Calculus) i da bude hostovana na njihovom serveru. Nakon detaljnog informisanja o potencijalnim isporučiocima preko internet portala koji se bave domaćim IT kompanijama, kontaktiran je COMING, a presudni razlozi za ovaj izbor jesu bogato iskustvo i kvalitet koji COMING garantuje. Takođe, odlučeno je da će web shop biti implementiran na nopCommerce platformi.\nGlavni izazov za inženjere pri realizaciji MS Mobile web prodavnice predstavljao je veliki broj artikala sa kojima je trebalo raditi – njih više od 50.000. Sajt je morao raditi zadovoljavajućom brzinom, biti stalno dostupan i u mogućnosti da u svakom trenutku primi porudžbenice od velikog broja klijenata i prosledi ih ERP sistemu. Takođe, bilo je potrebno implementirati zadovoljavajuće brzu pretragu tog velikog broja artikala, kao i mogućnost kreiranja i rada sa porudžbenicama od po stotinak i više artikala.\nKad su klijenti u pitanju, predviđen je rad sa fizičkim i pravnim licima, gde se cene artikala dinamički obračunavaju na osnovu rabata korisnika. Administrator sajta ima uvid u sve korisnike i u mogućnosti je da po potrebi menja njihove rabate i ostale informacije. Slično važi i za proizvode, gde administrator može u svakom trenutku dodati informacije ili manipulisati onim što korisnici vide.\nKomunikaciona sprega između sajta i ERP sistema od velikog je značaja jer garantuje sinhronizaciju cena i stanja proizvoda. Za sve artikle u wep shop ponudi se u svakom trenutku prikazuju tačna stanja i cene, pa ne može doći do situacije da korisnik poruči artikal koga nema na stanju.\nTokom implementacije trebalo je posvetiti posebnu pažnju situacijama kada ERP sistem nije dostupan. Cilj je bio da u tom slučaju web shop svakako primi sve porudžbenice od korisnika, odnosno da korisnici ne gube ništa zbog prekida komunikacije između dva sistema. To bi se moglo dogoditi kada se radi bekap baze ERP sistema, na primer, ili upgrade servisa i samog ERP-a, kao i tokom drugih procedura u vezi sa održavanjem. Naravno, budući da se održavanje zakazuje unapred, inženjeri su obavešteni i očekuju prekid komunikacije. U težoj varijanti, nedostupnost ERP sistema može biti rezultat pada baze ili prekida na mreži i od izuzetnog je značaja da u takvim situacijama ne dođe do gubitka podataka, odnosno da web shop ostane funkcionalan. Kasnije, kada se komunikacija opet ustanovi, administrator sajta može spustiti porudžbenice u ERP sistem.\nUnapređenje poslovanja koje je kompanija MS Mobile ostvarila implementacijom web shop-a je značajno. Na ovaj način postignuti su:\nPotpuna automatizacija procesa – olakšana i ubrzana prodaja;\nStalna dostupnost – klijentima je u bilo kom trenutku na raspolaganju pretraga celog asortimana, kao i kreiranje porudžbina i pregled svih prethodno kreiranih porudžbenica;\nPojednostavljeno upravljanje proizvodima – svaka promena u Calculus ERP-u automatski se reflektuje na web shop, te je svaki uvid u stanje i cene artikala realan;\nBolje predstavljanje proizvoda – za svaki proizvod moguće je detaljno opisati karakteristike, namenu i ostale osobine i postaviti slike na kojima se vide konkretni proizvodi.\nKompanija MS Mobile je implementacijom web shop-a znatno poboljšala brzinu i kvalitet poslovanja. Klijentima je u svakom trenutku omogućen uvid u status njihovih porudžbenica, dok je menadžmentu i komercijalistima omogućen uvid u poslovanje u realnom vremenu. Verujemo da je na taj način ostvarena bolja veza između kompanije MS Mobile i njenih klijenata, uz značajno podizanje nivoa međusobnog poverenja.\nDanijel Glišović i Goran Stojiljković


Fudbaleri koji su se kladili na sopstvene mečeve | astrosporto\nNa žalost svih ljubitelja sporta, u medijima se prilično često pojavljuju vesti o skandalima u vezi sa nameštanjem mečeva radi finansijske dobiti, a naročito je razočaravajuće kada čujemo da su i sami sportisti učesnici.\nU srpskom jeziku se često za korektno ponašanje kaže da je – sportsko. Ovo bi trebalo da ukazuje na to da sportiste karakteriše posvećenost takozvanom fer pleju, međutim to nije uvek slučaj.\nU ovom tekstu ćemo se osvrnuti na fudbalere čije je klađenje na sopstvene mečeve u nekom momentu odjeknulo kao glavna vest.\nŠpanska kladioničarska mreža\nNajskoriji skandal u vezi sa zaradama na kladionici putem nameštanja mečeva nam dolazi iz Španije. Krajem maja 2019. javnost je saznala za akciju španske policije koja je privela više osoba, pretežno fudbalera. Među njima je bio i bivšeg igrač Real Madrida i Olimpijakosa Raul Bravo, osumnjičen da je bio „mozak operacije“.\nDruga skorašnja vest o klađenju igrača na sopstvene mečeve došla je sa drugog kontinenta.\nPočetkom 2019. godine kineski mediji su preneli vest o četvorici fudbalera (Hao Đunim, Vu Ši, Ši Ke i Feng Šaoting) koji se sumnjiče za namerno gubljenje utakmice Kupa Azije protiv Irana. Usledilo je eliminisanje kineskog tima sa takmičenja, a pomenuti igrači imaju sve razloge za strah od kazne jer Kinezi znaju da budu rigorozni kada su nameštanja mečeva u pitanju (nekoliko sudija je zbog primanje mita dobilo doživotnu kaznu zatvora).\nGeografski bliži nama je slučaj Danijela Staridža koji je novembra 2018. optužen za klađenje i prosleđivanje informacija od značaja koje se tiču igrača i menadžera a koje nisu dostupne javnsti, što je kršenje pravila FA Engleske vezanih za klađenje. Staridž, u to vreme fudbaler Liverpula, tvrdio je da se nikada nije kladio na fudbalske mečeve.\nJoš jedan slučaj iz engleskog fudbala – ovog puta začinjen priznanjem.\nAprila 2017. reprezentativac Engleske koji je prošao kroz Mančester Siti, Njukasl, KPR, Marselj i Glazgov, optužen je za klađenje na mečeve u kojima je i sam učestvvao. On je priznao da se tokom deset godina kladio na preko hiljadu mečeva i da među njima ima i onih u kojima je lično igrao, priznavši i da je imao probleme sa zavisnošću.\nUsledila je kazna od strane Fudbalskog saveza Engleske – suspenzija na 18 meseci zbog klađenja i novčana kazna od 30 hiljada funti. Bio je to kraj karijere za ovog fudbalera.\nJedan bizaran slučaj iz italijanskog fudbala\nSvi smo nekad čuli, makar u šali, upozorenje da pazimo da nam neko ne stavi drogu u piće. Saigrače golmana Marka Paolinija sigurno niko nije upozorio da se paze timskog kolege.\nPaolini je u flašice za vodu svojih saigrača ubacio sedative kako bi namestio meč i zaradio novac da otplati svoje kockarske dugove.\nPotez očajnika – ponašanje fudbalera koji igraju meč na sedativima teško može proći kao uobičajeno i ne izazvati sumnje.\n← Značaj Lige nacija za evropski fudbal\nPoznati fudbaleri u kineskim klubovima: u čemu je stvar? →


BRC standard | Agrarije\nŠta je BRC standard?\nBRC Globalni standard je razvijen od strane Britanskih trgovaca. Ovaj tehnički standard je razvijen kako bi se osigurala bezbedna proizvodnja, pakovanje, skladištenje i distribucija hrane i potrošačkih proizvoda. Standard uključuje implementaciju HACCP sistema, dobro dokumentovani sistem upravljanja kvalitetom, kao i praćenje higijenskih uslova.\nBRC standard je odobren od strane mnogih velikih trgovaca kao i vlasnika brenda, kao sto su Tesco, Somerfield, Safeway i drugi. Pored Veliki Britanije, i ostale zemlje koriste ovaj sistem. Trgovci i vlasnici brendova iz Severne Amerike i Evrope, poslovaće samo sa dobavljačima koji imaju implementiran i setifikovan BRC Globalni Standard. Standard pruža mogućnost dobavljačima da mogu da zadovoljavaju kriterijume različitih trgovaca sa samo jednim sertifikatom, sto sa jedne strane smanjuje troškove dobavljača, a sa druge strane trgovci smanjuju troškove potrebne za kontrolu dobavljača.\nPoslednja verzija 5 je objavljena 2008. godine i sadrži 326 veoma detaljnih zahteva. Nakon uspeha BRC Globalnog Standarda, objavljeni su takođe i Standardi za Pakovanje, Potrošačke proizvode i standard za Skladištenje i Distribuciju.\nSve informacije o BRC standardu možete videti na internet stranihttp://www.brcglobalstandards.com/\nOd osnivanja do danas BRC je razvio paket od četiri vodeća tehnička standarda koji se odnose na proizvodnju, pakovanje, skladištenje i distribuciju proizvoda:\n* BRC Globalni standard za bezbednost hrane,\n* BRC Globalni standard za potrošačke proizvode,\n* BRC Globalni standard za pakovanje i ambalažu i\n* BRC Globalni standard za skladištenje i distribuciju.\nDeo lanca snabdevanja koji pokriva BRC\nTako da se BRC standard odnosi na sve učesnike u lancu snabdevanja koji proizvode i isporučuju životne namernice kao i one koji proizvode privatni brend, i od kojih se zahteva da ispune zahteve potrošača u pogledu bezbednosti i kvaliteta.\nBRC standard nije namenjen komunikaciji sa krajnim potrošačima već business-to-business (B2B) komunikaciji.\nBRC standard predstavlja tehnički standard sa zahtevima koji moraju da budu ispoštovati od strane dobavljača koji snabdevaju trgovce.\nZahtevi ovog standard obuhvataju:\nPosvećenost rukovodstva i resursi koji su potrebni, kako bi se dokazala ispunjavanje svih zahteva standarda,\nUsvajanje i implementacija HACCP-a (Analiza rizika i kritičnih kontrolnih tačaka), sistem koji se sastoji od sedam osnovnih koraka koji vode ka smanjenju / uklanjanju rizika po bezbednost hrane,\nDokumentovan i efikasan sistem upravljanja kvalitetom, koji daje detaljnu politiku i procedure, kojima se obezbeđuje okvir kojim će organizacija postići zahteve standarda i\nPrethodno potrebni program predstavljaju osnovu za životnu sredinu i operativne uslove u proizvodnji hrane, koji su potrebni za proizvodnju bezbedne hrane. Uz pomoć ovih zahteva kontrolišu se opasnosti uz pomoć dobre proizvođačke i higijenska prakse.\nOvi zahtevi su organizovani u sledećim poglavljima:\nPosvećenost rukovodstva i kontinuirano poboljšanje,\nPlan za bezbednost hrane – HACCP,\nBezbednost hrane i sistem upravljanja kvalitetom,\nStandard za lokaciju,\nKontrola procesa i\nNakon donošenja oduke za implementaciju i sertifikaciju organizacije sa BRC standardom, potrebno je naručiti primerak standarda na BRC sajtu (http://www.tsoshop.co.uk/brcbookshop/bookstore.asp?FO=1235945). Na osnovu standarda treba proceniti usklađenost sistema sa zahtevima. Na sajtu se takođe mogu naći i smernice za najbolju praksu, kao i smernice za korišćenje standarda.\nKorak 2 Samo procena\nPregled sistema i praksi prema zahtevima standarda u cilju identifikovanja oblasti na kojima treba dodatno raditi / ispraviti, pre formalnog ocenjivanja (audita). Samo procenu može sprovesti vlasnik organizacije, konsultanti upoznati sa BRC standardom kao i sertifikaciono telo u vidu pred ocenjivanja. Ovde treba naglasiti da sertifikacione kuce nisu u mogućnosti da daju usluge konsultacija.\nKorak 3 Izbor sertifikacionog tela\nOcenjivanje organizacije prema standardu može sprovesti samo sertifikaciono telo koje je registrovano od strane BRC-a. Pre potpisivanja ugovora potrebno je obezbediti sve informacije o organizaciji kako bi sertifikacion kuća dala ponudu za ocenjivanje (audit).\nKorak 4 Ocena (Audit)\nSertifikaciono telo obezbeđuje plan ocenjivanja kako bi se osigurala pripremljenost organizacije. Ocena se može odložiti ako osoblje ili dokumentacija nisu dostupni na dan zakazanog ocenjivanja. Važno je da je proizvodnja u toku za vreme ocenjivanja, u suprotnom će dalje ocenjivanjet biti zahtevano.\nNa kraju ocenjivanja sertifikaciono telo treba da obezbedi pismeni izveštaj svih oblasti koje treba poboljšati u cilju dobijanja sertifikata, o ovome se takođe diskutuje na završnom sastanku. Ako su identifikovane neusaglašenosti, one se moraju otkloniti i evidentirati u roku od 28 dana. U nekim okolnostima može biti neophodno da se ocenjivač (auditor) vrati u organizaciju kako bi proverio odgovarajuće korektivne mere.\nSertifikaciono telo razmatra izveštaje sa ocenjivanja, kao i izveštaje o preduzetim korektivnim merama i donosi odluku o dodeli sertifikata.\nKorak 7 Izdavanje izveštaja i sertifikata (ako je primenjivo)\nIzveštaji i sertifikati (ako je primenjivo) trebaju biti izdati u roku od 42 dana od datuma ocenjivanja, osobi koja plaća ocenjivanje (obično organizaciji). Jedan primerak izveštaja se automatski šalje BRC organizciji, kao bi se omogućila provera kvaliteta kontrole sertifikacione kuće koje je izvršilo ocenjivanje. Sertifikovane organizacije su u mogućnosti da postave podatke o svojoj organizaciji na BRC sajtu, kako bi reklamirali svoja dostignuća.\nKorak 8 Izdavanje izveštaja za klijente\nIzveštaji o ocenjivanju su u vlasništvu organizacije koja plaća ocenjivanje i kopije za klijente, mogu biti obezbeđene samo na zahtev vlasnika (kopiju obezbeđuje BRC i to se drži poverljivo).\nResertifikacija se obavlja na svakih 12 meseci ili 6 (za BRC Food standard) u zavisnosti od postignutog statusa (A, B, C).\nKoristi koje pruža ovaj standard su:\nOsigurava bezbednost i kvalitet proizvoda,\nJasni i detaljni zahtevi zasnovani na HACCP principima podržani dokumentovanim sistemom,\nIspunjava zahteve poslovnih partnera, sa fokusom na tržište Velike Britanije. ali i u ostalim zemljama Nemačka, Francuska, itd.,\nPoverenje u kvalitet proizvoda i usluga,\nPomaže da se osiguraju i ispunjavaju pravne i regulativne obaveze.


Makedonska policija saopštila je danas da je, u dva odvojena slučaja, otkrila 120 migranata koji su ilegalno ušli u tu zemlju iz Grčke, u trenutku kada je broj ilegalnih prelazaka granice značajno porastao proteklih meseci.\nPolicija je danas saopštila da je patrola granične policije otkrila 37 migranata u južnoj Makedoniji, u blizini granice sa Grčkom, prenosi AP.\nTi migranti su privedeni, a policija nije iznela više detala o njihovoj nacionalnosti.\nU drugom slučaju, 83 migranta - od kojih 11 dece - među kojima 76 Pakistanaca, otkriveno je u prepunom kamionu koji je dolazio iz Grčke. Vozač kamiona je priveden, dok su migranti prebačeni u prijemni centar u južnom gradu Đevđeliji. Makedonska policija je saopštila da je vratila oko 6.600 migranata koji su pokušali da pređu granicu u prvoj polovini 2018. godine.\nEKSPLODIRALA AMBROZIJA Koncentracije polena u Beogradu u "crvenoj zoni", a posebno brine JEDAN podatak


SD: Pripravnici da dobiju plate od 450 eura | Standard\nSocijaldemokratska stranka podnijela je u skupštinsku proceduru predlog zakona koji bi omogućio da se visokoškolcima koji su na programu stručnog osposobljavanja plata poveća na 450 eura.\nBudući da su visokoškolci u ovogodišnju rundu programa krenuli prije stupanja na snagu seta zakona koje predviđa program “Evropa sad”, i povećanja prosječne neto zarade, oni trenutno primaju nešto preko 250 eura nadoknade za rad.\nIz SD-a navode da je nakon usvajanja izmjena Zakona o radu predviđeno da je minimalna zarada u Crnoj Gori 450 eura te da oko 2.700 korisnika programa ostavljeno u nepovoljnom položaju u odnosu na ostale zaposlene, a njihove mjesečne zarade ne bi trebalo da budu niže od minimalne zarade.\n“Ovo posebno ako se ima u vidu da su to uglavnom mladi Ijudi koji trebaju da budu razvoja države, uz naravno činjenicu da su drastično porasle cijene mnogih roba i usluga, čime je mnogima od njih ugrožena egzistencija”, navode iz SD-a.\nZa sprovođenje izmjena ovog zakona, kako procjenjuju, potrebno je oko 500.000 eura.


Dojče vele: Savčenko - od heroine do "agenta Kremlja"\nDojče vele: Savčenko – od heroine do “agenta Kremlja”\nPilot Nadežda Savčenko bila je ukrajinska nacionalna ikona, ali se po povratku iz ruskog zatvora u Kijev izjasnila za direktne pregovore sa separatistima i time izazvala gnev u Ukrajini.\nOna je time, konstatuje Dojče vele, za samo dve nedelje prevalila put od omiljene heroine nacije do “agenta Kremlja”.\nSavčenko je predložila direktne pregovore sa Donjeckom i Luganskom narodnom republikom, kako bi se regulisala situacija u Donbasu.\n“Žena koja je bila u Putinovom zatvoru izrazila je spremnost da se sretne sa liderima nepriznatih republika. Ta njena izjava je izazvala oštru negativnu reakciju kod većine učesnika ukrajinskog politickog života i eksplodirala kao bomba na društvenim mrežama. Navodno, narodna ljubimica ne bi trebalo da ide separatistima na pregovore. A ako insistira na tome, onda to znači samo jedno: legendarna letačica ide na ruku Vladimiru Putinu”, smatraju kritičari Nadežde Savčenko.\nCela ova priča sa pozivom na direktne pregovore sa liderima Donbasa izgleda u najmanju ruku čudno, konstatuje za Dojče vele ukrajinski novinar i analitičar Sergej Rudenko. Savčeno je sama pozvala telefonom vodeću ukrajinsku radio-stanicu da bi u etru uživo predložila nacin rešavanja konflikta u Donbasu – direktnim pregovorima.\nZa nekoliko politicara i blogera je to bilo dovoljno da je označe kao nekog ko igra za račun Vladimira Putina, pošto Kremlj odavno insistira na direktnim pregovorima Kijeva i separatističkih lidera, podseća Rudenko i dodaje da je cilj toga da se Ukrajina prisili da prizna kako je sukob u Donbasu – građanski rat, a one koji su tamo prigrabili vlast da proglasi jednom od strana u mirovnom procesu.\n“Htela to Savčenkova ili ne, ona u ovom slučaju navodi vodu na Putinovu vodenicu. Malo ko sumnja u plemeniti cilj ove pilotkinje da zaustavi rat na istoku zemlje i da isposluje oslobađanje ukrajinskih ratnih zarobljenika. Ali predloženo sredstvo – direktni pregovori sa separatistima – iskače iz okvira opšte ukrajinske politike. Za Kijev su i lideri samoproglašenih republika i svi koji su na istoku zemlje uzeli oružje u ruke – teroristi, sa kojima se ne pregovara”, dodaje se u komentaru.\nRudenko konstatuje da se izjave Savčenkove razmimoilaze sa delovanjem ukrajinske strane u spoljnoj politici. On podseća da je Savčenko ne samo poslanik ukrajinskog parlamenta, već i Parlamentarne skupštine Saveta Evrope, i da je pre dve nedelje rekla da se sprema za evropsku turneju.\n“To znači da će ona “formulu pomirenja” ponavljati i u evropskim prestonicama. Posle toga će i predsednik Porošenko i ukrajinski ministar spoljnih poslova Klimkin morati da ulože dodatne napore da bi evropskim kolegama objasnili svoju poziciju”, ističe Dojče vele.\nU komentaru se ocenjuje da će u bliskoj budućnosti “faktor Savčenko” biti, ako ne glavni, onda u krajnjem slučaju odlučujući element ukrajinske politike.\nKijev: Nikada nismo snabdevali Pjongjang raketnim motorima\nSergej Rahmanjinov, ruski kompozitor i pijanista\t(1873-1943)\nIdu dva dečaka ulicom. Prvi se češka, a drugi se slovačka.


Predstavljanje izveštaja za 2013. godinu na radnom doručku sa medijima • Poverenik za zaštitu ravnopravnosti\nPredstavljanje izveštaja za 2013. godinu na radnom doručku sa medijima\nProjekti Učešće na projektima IPA 2011 Predstavljanje izveštaja za 2013. godinu na radnom doručku sa medijima\nPoverenik za zaštitu ravnopravnosti predao je Narodnoj skupštini Republike Srbije Redovan godišnji izveštaj za 2013. godinu. Tim povodom, uz podršku projekta “Sprovođenje antidiskriminacionih politika u Srbiji”, organizovan je radni doručak za medije.\nIstakavši važnost medija u promovisanju tolerancije i antidiskriminacije, poverenica Nevena Petrušić zahvalila je na dosadašnjoj kontinuiranoj saradnji. Prema njenim rečima, izveštaj za 2013. godinu koncepcijski se razlikuje u odnosu na prethodne, sa željom da bude sažet i lako čitljiv kako bi bio od što veće koristi, kako narodnim poslanicima i poslanicama, organima javne vlasti, tako i novinarima i široj javnosti.\nIzveštaj, pored ostalog, sadrži rezultate rada i preporuke Poverenika u protekloj godini, zatim rezultate istraživanja o tome u kojoj su meri građani i predstavnici organa javne vlasti upoznati sa diskriminacijom, kao i mnoge druge činjenice koje pružaju uvid u aktuelan društveni kontekst.\nIzveštaji Poverenika za zaštitu ravnopravnosti


Politika Pocetna Archives - Страница 674 од 692 - Studio B\nCKKP Kine čestitao Vučiću reizbor za šefa SNS-a\nMeđunarodno odeljenje Centralnog komiteta Komunističke partije Kine čestitalo je Aleksandru Vučiću reizbor za predsednika Srpske napredne stranke, koja je, kako navode, veoma uticajna u Srbiji i koja je dala doprinos za unapređenje mira i stabilnosti u regionu, saopšteno je iz SNS-a.\nLider pokreta Dosta je bilo ponovo napao ekipu Studija B\nLider pokreta Dosta je bilo Saša Radulović ponovo napao ekipu Studija B. On je odbio da odgovara na pitanja novinara naše kuće, uz salvu neumesnih ocena i neprimereno ponašanje.\nGojković: Biće radno leto\nPredsednica Skupštine Srbije Maja Gojković izjavila da će u parlamentu biti jednaka prema svim poslaničkim grupama u skladu sa Ustavom i parlamentarnim pravilima.\nRazgovorom sa predstavnicima Pokreta Dveri kandidat za predsednika vlade Aleksandar Vučić završio je nešto pre 19.00 sati današnji krug konsultacija o vladi.\nPoslanici republičkog parlamenta izabrali su Maju Gojković za predsednicu parlamenta,


Zvezda treća u svetu po posećenosti u odnosu na ostatak lige - Sportske novosti\nNaslovna Fudbal Novosti Fudbal Zvezda treća u svetu po posećenosti u odnosu na ostatak lige\nZvezda treća u svetu po posećenosti u odnosu na ostatak lige\nPrema istraživanju centra za sportske studije (CIES) u Nojšatelu, Zvezda je treća u svetu kada se sagleda posećenost na njenim utakmicama u odnosu na utakmice ostalih timova u ligi. Zvezdine mečeve gleda svaki treći navijač na tribinama u zemlji – u Superlige Srbije.\nNa prvom mestu je po ovom segmentu Glazgov Seltik sa 36.5%, drugi je Hajduk Split sa 33.9%, a treća Crvena Zvezda sa 33.4%. Četvrti na listi je još jedan tim iz regiona – slovenački Maribor sa 32.5%, a peti je paragvajski tim Sero Portenjo sa 29.4%, a slede ga Persepolis (Iran) i Olimpijakos (Grčka).\nKada su lige u pitanju najposećenija je Bundeslige, a slede je Premijer liga i Primera.\nOd timova najposećenije su utakmice Borusije Dortmund, a slede je Mančester Junajted i Barselona.\nPrethodni tekstHaskić: Želim gol i pobedu na Marakani\nSledeći tekstTrener holandskog tima suspendovan na jednu utakmicu!


Njujork je prvi veliki američki grad koji je uveo takvo ograničenje, i to u sklopu paketa mera koji uključuje i utvrđivanje minimalne plate za vozače.\nCilj odluke je da se smanje saobraćajne gužve i povećaju plate taksista, čiji prihodi su pali, između ostalog, i zbog konkurencije Ubera i Lifta.\nUdruženje njujorških taksista objavilo je da je u poslednjih nekoliko meseci bilo šest samoubistava među njihovim članovima.\nGradonačelnik Bil de Blazio najavio je da će potpisati tu odluku, od koje očekuje da zaustavi porast broja automobila, što doprinosi zagađenju i usporava saobraćaj.\nBroj vozila u Njujorku je sa oko 12.600 u 2015. godini, skočio na oko 80.000 u 2018.\nPored toga, grad ima i oko 14.000 taksija.


KRALJ NOKAUTIRAN Kari i Durant izrešetali Klivlend, Golden Stejt ponovo na tronu\nKošarkaši Golden Stejta odbranili su naslov šampiona NBA lige, pošto su pregazili Klivlend u gostima sa 108:85 i tako su trijumfom od 4:0 u finalnoj seriji osvojili prsten.\n"Ratnicima" defintivno nema ravnih u najjačoj ligi na svetu. To je pokazao i ovaj NBA plej-of, odnosno njegovo finale, u kom su Kari i Durant "počistili" protivnika. Ne može se reći da nije bilo neizvesnosti u pojedinim mečevima, prvi i treći duel su obilovali zanimljivim detaljima i preokretima, ali je Golden Stejt pokazao zašto je šampion, pa je znao te utakmice da reši u svoju korist.\nStef Kari sa peharom namenjenim šampionu NBA lige\nKoliko je u pomenutim mečevima bilo neizvesnosti, toliko je ona izostala u, ispostavilo se, poslednjem meču finala. On se pretvorio u demonstraciju sile "ratnika", koji su deklasirali protivnika u gostima i baš u Ohaju se radovali drugom prstenu, odnosno trećoj šampionskoj tituli u poslednje četiri godine, a šestoj u istoriji.\nPokazale su dve ekipe da su najblje na svetu, ali su "ratnici" ipak bez premca u odnosu na Kavalirse. Već od starta meča se videlo u kom će se pravcu on odvijati, pošto je već u prvoj deonici bilo plus 11 za Karija, Duranta i saigrače. Uspeli su Kavsi na krilima Lebrona Džejmsa da preokrenu na početku druge deonice, ali je to bilo kratkog daha, pošto je gostujuća ekipa brzo vratila prednost.\nPosle poena Karija Golden Stejt je na poluvreme otišao sa vođstvom od devet poena, da bi pitanje pobednika bilo rešeno u trećem kvartalu, koji ji je novi šampion ubedljivo rešio u svoju korist, imao prednost i veću od 20 poena i tada je bilo jasno da će se na kraju radovati.\nImali su gosti mnogo više raspoloženih igrača, te je to i razlog zašto su se na kraju radovali. Četvrti meč je u heroja promovisao nestvarnog Stefa Karija, koji je tokom ligaškog dela sezone i početkom plej-ofa kuburio sa povredama, da bi u finalu pokazao da je satkan od šampionskog materijala.\nU utakmici koja je Golden Stejtu donela titulu postigao je 37 poena, pogodivši pritom sedam trojki. Nije uspeo da obori spostveni rekord (devet trojki u finalu), ali to ne menja utisak da je bio veličanstven. Veliku podršku je imao i od Kevina Duranta, koji je u četvrtom duelu imao tripl-dabl učinak - 20 poena, 12 skokova i 10 asistencija. Ujedno, Durant je dobio i nagradu za najkorisnijeg igrača finala, i to drugu sezonu zaredom.\nLebron Džejms u raspravi sa sudijom\nSa druge strane, Lebron DŽejms je praktično sam izvukao plej-of i kompletnu sezonu Kavsa. Bio je pokretačka snaga tima iz Ohaja, ali u finalu jednostavno nije mogao sam. Mučila ga je i povreda ruke, sa kojom je igrao poslednja tri meča, ali to nije potencirao dok je trajala serija.\nRedovno je bio najbolji košarkaš Klivlenda, no to nije bilo dovoljno da se sa trona svrgne novi (stari) šampion. Za tako nešto mu je bila potrebna pomoć saigrača, no ona je izostala. "Kralj" je na kraju imao 23 poena, Kevin Lav je dodao 13, dok su Džej Ar Smit i Rodni Hud imali po 10.\nLebron je posle meča ispraćen aplauzima, pa ostaje da se vidi da li mu je ovo bila poslednja utakmica u dresu Kavalirsa. Nakon utakmice je bio prilično misteriozan, te je ostavio mogućnost da promeni sredinu.\nBrajanta šokirao šut za pobedu, Rouz opet onaj stari, Lebron uzalud brojao do 41\nLos Anđeles Lejkersi igraju daleko ispod renomea ove sezone, ali su uspeli da bace na kolena NBA prvaka San Antonio Sparse sa 112:110 i to trojkom u poslednjim sekundama produžetka. Derik Rouz opet igra kao pre povrede i dve operacije kolena, pa je predvodio Čikago protiv Portlanda (115:106), dok je Rasel Vestbruk dominirao u pobedi Oklahome nad Minesotom od 111:92, a sjajna partija Lebrona Džejmsa ostala je u senci poraza njegovog Klivlenda.


super liga srbije Arhive - Stranica 9 od 9 - Dan u Beogradu\nNaslovna » Arhive po tagovima: super liga srbije (strana 9)\nArhive po tagovima: super liga srbije\nFudbal: Super liga Srbije, 19. kolo\n29. novembar 2016. Sport 0\nI Crvena zvezda dolazi na krov – najatraktivnija je vest za beogradske navijače, pred kojima je u subotu i nedelju, 3. i 4. decembra, 19. kolo Super lige Srbije.\nFudbal: Super liga Srbije, 17. i 18. kolo\n22. novembar 2016. Sport 0\nU nerednih deset dana igraju se dva kola Super lige Srbije. Nacionalno fudbalsko prvenstvo nastavlja se redovnim 17. vikend kolom, a zatim se u sredu igraju utakmice 18. kola.\n15. novembar 2016. Sport 0\n19. oktobar 2016. Sport 0\nOvog vikenda, 21. i 22. oktobra, na programu je svih osam susreta 13. kola Super lige Srbije u takmičarskoj sezoni 2016/17.\n13. oktobar 2016. Sport 0\nFudbal: Super liga Srbije, 11. kolo\n2. oktobar 2016. Sport 0\nU nedelju, 2. oktobra, na programu su svi mečevi 11. kola preliminarne faze takmičenja u okviru Super lige Srbije u sezoni 2016/17.\n23. septembar 2016. Sport 0\nOvog vikenda, 24. i 25. septembra na programu je 10. kolo fudbalske Super lige Srbije.\n17. septembar 2016. Sport 0\nFudbal: Super liga Srbije, VIII kolo\n9. septembar 2016. Sport 0\nOvog vikenda, od 9. do 11. septembra na programu je VIII kolo fudbalske Super lige Srbije.\n25. avgust 2016. Sport 0\nFudbal: Super liga Srbije, VI kolo\n17. avgust 2016. Sport 0\nPredstojećeg vikenda, od 19. do 21. avgusta na programu je VI kolo fudbalske Super lige Srbije.\n4. avgust 2016. Sport 0\nCrvena zvezda protiv Metalca na Marakani\n6. novembar 2015. Sport 0\nU subotu, 7. novembra od 18.00, na Marakani biće odigrana utakmica Crvena zvezda – Metalac u okviru 17. kola Jelen Super lige.\nZahuktava se fudbalsko prvenstvo\n11. avgust 2015. Sport 0\nSutra, 12. avgusta, nastavlja se fudbalsko prvenstvo Srbije, a u Beogradu će biti odigrane tri utakmice.


Delegacija SDP-a u posjeti ilidžanskom Domu zdravlja\nOO SDP Ilidža\nRukovodstvo Opštinske organizacije i Kluba vijećnika SDP-a BiH Ilidža, zajedno sa zastupnicom u Skupštini KS – Segmedinom Srna Bajramović, te ministrom saobraćaja KS – ilidžancem Adnanom Štetom, posjetilo je Dom zdravlja Ilidža.\nKroz razgovor sa dr. Sadikom Kapetanović, dugogodišnjom radnicom doma – koja je odnedavno preuzela funkciju direktorice, predsjednik OO SDP BiH Ilidža – Samir Habota obećao je da će Klub vijećnika SDP-a u OV Ilidža nastaviti sa podrškom radu ove za građane\ni građanke Ilidže značajne zdravstvene ustanove.\nZastupnica Srna i ministar Šteta potvrdili su upravi doma da će u narednom periodu zgrada Doma zdravlja na Ilidži biti dijelom projekta koji implementira Ministarstvo prostornog uređenja KS a radi se o projektu “utopljavanja”, odnosno povećanja energetske efikasnosti kroz građevinske intervencije, ugradnju efektivnije termalne izolacije i druge potrebne mjere.\nOsposobljavanje vozila, intervencije na liftovima i pomoc u sanitetskom materijalu, primarne su potrebe koje je istakla direktorica Kapetanović.\nU daljnem drugarskom razgovoru predstavnici SDP-a stavili su svoje kapacitete na raspolaganje za buduću saradnju sa upravom doma, sve u cilju boljeg artikulisanja inicijativa za poboljšanje ukupne zdravstvene zaštite građana i građanki Ilidže.\n> Prijedlog Senaida Memića privileguje zakupce prostora u opštinskom vlasništvu


Novinar Dinko Gruhonjić, kome su na ulazu u zgradu u kojoj stanuje ispisani preteće poruke, izjavio je za današnji list Danas da je pretnje doživljavao i ranije, ali da je ovo prvi put da je njegovo dete videlo “užasne grafite govora mržnje”.\nGruhonjić je, kako navodi list, rekao da ne želi da se meša u istražni postupak, ali da veruje da policija “već ima iskustva sa osobama koje ispisuju grafite u delu grada u kome živi, na Limanu, u Novom Sadu”.\n“To je rukopis navijačkih grupa koja učestvuju u u različitim krivičnim delima. Čini mi se da bi policija mogla da ih identifikuje i privede, samo se nadam da to konačno hoće. Ne vidim kome je u interesu da razni anonimni manijaci dolaze novinarima, i ne samo novinarima, na kućna vrata sa porukom ‘Znamo gde živiš’ i ‘Odlazi iz Srbije'”, rekao je Gruhonjić.\n“Ja sam od nekih predstavnika vlasti etiketiran i targetiran, to je već postalo uobičajeno. Slične poruke sam dobijao i na Tviteru, ali i u Skupštini Srbije od predstavnika vladajuće partije”, dodao je on.\n“Tabloidna glasila su produžena ruka vlasti. Oni u javni prostor iznose takvu vrstu govora mržnje i prema kritičarima vlasti, pa je potpuno jasno da iza toga stoji režim”, rekao je.\nGruhonjić smatra da neće biti pomaka dok se u Srbiji ne uklone “uzroci ovog civilizacijskog posrnuća”, naglašava da “već 30 godina dominira velikosrpski nacionalizam”, i da je “potrebno stvaranje političke alternative koja će biti spremna da javno progovori i da se suoči sa time”.


Zaštitimo Jadar i Rađevinu: Prostorni plan zbog otvaranja rudnika litijuma biće ukinut 21. januara - Politički.rs\nPredstavnica ekološkog udruženja “Zaštitimo Jadar i Rađevinu” Marija Alimpić rekla je danas da taj pokret ima informaciju iz Vlade Srbije da će Prostorni plan područja posebne namene za realizaciju projekta “Jadar” kompanije Rio Tinto u okolini Loznice biti ukinut u petak, 21. januara.\n“Imamo insajdersku informaciju iz Vlade Srbije da će Prostorni plan područja posebne namene biti ukinut u petak. To ne ispunjava sve naše zahteve jer tražimo i da se utvrdi odgovornost za njegovo nelegalno donošenje”, rekla je Alimpić za Betu.\nDodala je da to udruženje traži i da se ukidanjem Prostornog plana područja posebne namene vrati i prvobitni status zemljišta jer je ono iz poljoprivrednog i šumskog preimenovano u građevinsko da bi Rio Tinto mogao da gradi i otvori rudnik litijuma u okolini Loznice.\nAlimpić je rekla da je Prostorni plan nelegalan jer je usvojen pre nego što su doneti ključni dokumenti – studija izvodljivosti i elaborat o overenim rudnim rezervama.\nOna je rekla da su namere Vlade Srbije i predsednika države Aleksandra Vučića “sumnjive” posle objavljivanja vesti da Rio Tinto menja prvobitni plan o otvaranju rudnika sa 2026. na 2027. godinu.\n“To se poklapa sa predlogom Vučića da se uvede moratorijum na otvaranje rudnika na godinu dana”, rekla je Alimpić.\nIstakla je da građani tog kraja ne žele rudnik litijuma, ne za godinu dana nego nikada i ni od jedne kompanije, a ne samo od Rio Tinta.\nDodala je da je prema nezvaničnim informacijama tog udruženja Vučić odložio posetu selima tog kraja, najavljenu za ovu nedelju.\nSavetnik za razvoj i investicije Mahmud Bušatlija rekao je za Betu da je osnovni problem to što Srbija nema uređen način utvrđivanja javnog interesa za određeni projekat.\n“Javni interes o strateškom projektu, kao što je otvaranje rudnika litijuma ne može da utvrđuje Vlada Srbije, kao ni Skupština Srbije, nego mora biti zasnovan na interesu i odluci svih građana na referendumu, a ne samo građana dela teritorije i to sa visokim cenzusom, a ne na referendumu bez cenzusa”, rekao je Bušatlija.\nMomčilo Alimpić: Nećemo sa onima koji na projektu „Jadar“ obezbeđuju sebi popularnost, a pri tom o tome ne znaju ništa\nZaštitimo Jadar i Rađevinu i KORS uputili zahteve Vladi Srbije: “U pitanju su ZAHTEVI a ne molbe”\nTagged: JADAR, MARIJA ALIMPIĆ, PROSTORNI PLAN, RIO TINTO, ZAŠTITIMO JADAR I RAĐEVINU


EU: Procena za odobrenje ”Fajzerove” vakcine 21. decembra\nTanjug 15. decembra 2020. 15:13\nBRISEL, 15. decembra ( Tanjug) – Evropska agencija za lekove najavila je danas da će zvaničnu procenu ”Fajzerove” vakcine objaviti 21. decembra, nedelju dana ranije nego što je to prvobitno najvljivano.\nU saopštenju Evropske agencije za lekove naglašava se da će njihov Komitet za humane lekove svoju procenu vakcine kompanija ”Fajzer” i ”Bionteh” završiti u ”najkraćem mogućem roku”, ali tek kada podaci o kvalitetu, bezbednosti i efikasnosti vakcine utvrde da su koristi od vakcine veće od rizika.\nJednom kada Komitet preporuči odobrenje za stavljanje u promet, Evropska komisija će ubrzati postupak donošenja odluka s ciljem davanja odobrenja za promet vakcine koje važi u svim državama članicama EU u roku od nekoliko dana, navodi se u saopštenju.\nDodaje se i da odobrenje za stavljanje u promet osigurava da vakcine Kovid-19 ispunjavaju iste visoke EU standarde kao i za sve vakcine i lekove.\nOdobrenje će važiti u svim državama članicama EU, omogućavajući im da istovremeno započnu sa sprovođenjem svojih kampanja vakcinacije, navode u Evropskoj agenciji za lekove.


Raiffeisen banka podržala UNICEF u nabavci respiratora za bolnice Srbije i donirala sredstva za 10 respitatora - Raiffeisen banka a.d. Beograd\nRaiffeisen banka podržala UNICEF u nabavci respiratora za bolnice Srbije i donirala sredstva za 10 respitatora\n“Donacijom za kupovinu 10 respiratora, želimo da pružimo preko potrebnu pomoć zdravstvenom sistemu u ovom trenutku. Ovim se pridružujemo partnerima iz privatnog sektora jer su borba sa vremenom, solidarnost i humanost najbolji mogući način za očuvanje zdravlja i života što većeg broja naših građana“, izjavio je ovim povodom Zoran Petrović, predsednik Izvršnog odbora Raiffeisen banke.\nU periodu kada je zdravstveni sistem Srbije sve opterećeniji, od izuzetnog su značaja akcije poput ove koju je organizovao UNICEF. Raiffeisen banka se stoga pridružila ovoj humanitarnoj kampanji, i donacijom ovih sredstava pomogla nabavku trenutno najpotrebnije medicinske opreme za pomoć obolelima od korona virusa.\nObavezne zaštitne maske prilikom posete banci\nRad filijala tokom vikenda za isplatu penzija